Drama Lelaki Pendosa

Drama Suamiku Lelaki Pendosa episod 1 mula bersiaran pada 9 Februari 2022 jam 10:00 malam di slot Samarinda di TV3 lakonan Aaron Aziz dan Sophia Barakbah. Drama Suamiku lelaki pendosa merupakan drama adaptasi dari novel Imamku Lelaki Pendosa karya Umie Nadzimah.
DRAMA SUAMIKU PENDOSA
Jumlah episod : 28
Mula siaran : 9 Februari 2022
Waktu siaran : Isnin-Khamis, jam 10:00 malam
Siaran TV : Slot Akasia TV3
Pengarah : Eyra Rahman
Produksi : Global Station Sdn Bhd
SINOPSIS SUAMIKU LELAKI PENDOSA
Kisah tentang Dean Ilyas yang nampak sempurna dari segala sudut akan tetapi dia rupanya cenderung kepada homoseksual iaitu hubungan sesama sejenis. Dean cuba untuk berubah dengan bantuan dan sokongan isterinya Cahaya Malaika.
Hidup Cahaya Malaika yang bahagia dan ceria bertukar rentak selepas rahsia identitinya terbongkar. Dia bukan anak kandung Encik Firdaus yang penyayang itu. Lalu pertunangannya dengan Nik Safri diputuskan dan dia dihina sebagai anak tak sah taraf!
Apakah dosanya? Kenapa dia yang harus menanggung akibat atas khilaf orang lain?
Tiba-tiba ibu Dean Ilyas bereya-eya hendak jadikan Cahaya sebagai menantu. Nak cepat pula tu langsungnya. Malah majlis besar-besaran sudah dirancang Datin Junaidah.
Dean Ilyas yang serba sempurna dan miliki segala-galanya. Ikhlas menerima Cahaya seadanya tanpa mempersoal kisah silam dan status, walau diminta untuk nikah mengikut hukum secara rahsia.
Rupa-rupanya Datin Junaidah ada agendanya. Cahaya yang cantik dan sangat baik itu hanyalah alat untuk menyelamatkan maruah keluarga dan menjaga egonya sahaja. Dengan harapan kehadiran Cahaya akan memisahkan Dean dari ‘Best Friend Forever’nya, Izfairin yang menjadi api dalam sekam.
Bila Dean merayu supaya jangan tinggalkannya, maka Cahaya Malaika letakkan syarat. Dia mahu Dean mencintainya sebagai seorang isteri sepenuh hati kerana Allah, bukan berkongsi kasih dengan insan yang tak sepatutnya.
Tapi bagaimana dengan Dean? Apakah syarat Cahaya Malaika? Mampukah dia memenuhi permintaan dan syarat-syarat Cahaya? Sedangkan Cahaya telah berkorban seluruh jiwa raga demi mendampingi dan menyokong dirinya yang sering tersasar itu.
Mampukah kedua-duanya menggapai bahagia yang sebenar pada akhirnya?
sumber : https://www.goodreads.com/book/show/54479535-imamku-lelaki-pendosa
PELAKON DAN WATAK
Aaron Aziz sebagai Dean Ilyas
Sophia AlBarakbah sebagai Cahaya Malaika
Shima Anuar sebagai Anggun Dania
Gambit Saifullah sebagai Izfairin
Fauzi Nawawi sebagai Firdaus
Maria Farida sebagai Datin Junaidah
Aleza Shadan sebagai Wahidah
Edika Yusof sebagai Dato Seri Afnan
Hafeez Mikail sebagai Hael Idris
Faez Malek sebagai Jerry
Fiza Thomas sebagai Maya
Kael sebagai Nik Safri
Annie Mosha sebagai Balqis
Anne Abdullah
Ungku Hariz
Annie Mosha
Faez Malek
Ieda Moin
Betty Banafee
Auni Zahra


Drama Masih Ada Rindu (TV3)

Masih Ada Rindu, drama melayu bersiri menampilkan gandingan Farid kamil dan Mimi Lana. Drama masih ada rindu di inspirasikan daripada novel karya Mimie Afinie yang ditayangkan pada 2 Jun di slot Akasia TV3 arahan Osman Ali.
DRAMA MASIH ADA RINDU
Jumlah episod : 16
Mula tayangan : 2 Jun 2021
Waktu siaran : Isnin-Jumaat, jam 7:00 malam
Siaran TV : Slot Akasia TV3
Penulis novel : Mimie Afini
Penulis skrip : Naza Manas
Pengarah : Osman Ali
Produksi : Nuansa Sdn Bhd
SINOPSIS MASIH ADA RINDU
Nurul Syafika telah berkahwin dengan Lukman Hakim walaupun walaupun tidak mendapat restu daripada ibunya, Zaleha. Kebahagian mereka hanya sekejap cuma, Hakim pergi meninggalkan Syafika buat selama-lamanya. Selepas pemergian Hakim, Syafika menyedari yang dia telah hamil.
Kelahiran anaknya yang diberi nama Luqman Adam membuatkan hidup Syafika lebih bermakna. Kegembiraan turut dikongsi bersama ibu dan ayah mertuanya. Luqman Hadi, bekas abang ipar Syafika pula telah jatuh cinta pada adik iparnya itu.
Hadi meluahkan perasaan kepada Syafika. Akan tetapi Syafika masih belum pasti perasaannya sendiri kerana cintanya terhadap Hakim tak pernah berubah. Ada sesuatu berlaku yang membuatkan Syafika mula menjarakkan diri dari Hadi.
PELAKON DAN WATAK
Farid kamil sebagai Hadi
Mimi Lana sebagai Nurul Syafika
Halim Radzi sebagai Imran
Dayang Areeda sebagai Nasya
Fahmi Reza sebagai Badrul
Aishah Ilias sebagai Syazwani
Kuna Muzani sebagai Zaleha
Rahim Jailani
Aleza Shadan
Sri Idrina
Nurulazia


Drama Ramadani TV3

Drama Ramadani, sebuah drama mini akan ditayangkan sepanjang bulan Ramadan. Ramadani episode 1 akan ditayangkan pada 18 April 2021, setiap hari Ahad jam 9 malam di TV3.
DRAMA RAMADANI
Jumlah episod : 4
Mula tayangan : 18 April 2021
Waktu siaran : Ahad, jam  9:00 malam
Siaran TV : TV3 (Istimewa Ramadan)
Penulis skrip : Azlina Pa'wan
Pengarah : Eoon Shuhaini
Produksi : Saphire Screen Sdn Bhd
SINOPSIS RAMADANI
Mohd Ramadani, seorang budak lelaki berumur 10 tahun merupakan anak ahli perniagaan yang sentiasa dimanjakan oleh ayahnya. Pengasuh Ramadani pula sentiasa bertukar kerana tiada seorang pun yang mampu bertahan dengan karenah Ramadani.
Selepas ayahnya membawa pulang Faizal dan Mira iaitu dua adik-beradik gelandangan, hidup dan sikap Ramadani mula berubah.
PELAKON DAN WATAK
Nik Adam Mika sebagai Danny
Dhia Irdina sebagai Mira
Ummar Dzariff sebagai Faizal
Adrianna Qasmia sebagai Khatijah
Syamsul Yusof sebagai Rahmat
Bella Astillah sebagai Lydia
Azlee Khairi sebagai Bahar
Hannah Delisha
Ieda Moin
Zazly Baginda
Shaharuddin Thamby


Drama Suara Hati (Astro Prima)

Suara Hati, sebuah drama melayu bersiri yang akan ditayangkan di Astro Ria gandingan pelakon Syafiq Kyle, Hanna Aqeela, Aidil Aziz dan ramai lagi.
Drama Suara hati adalah drama adaptasi novel 'Suara Hati' karya Anis Ayuni arahan Emi Suffian, terbitan Global Station Sdn Bhd.
DRAMA SUARA HATI
Jumlah episod : 13
Mula tayangan : 19 Julai 2021
Waktu siaran : Isnin-Jumaat, 6.00 petang
Siaran TV : Slot Tiara Astro Prima
Penulis Skrip : Farah Alya As’ari
Penulis novel : Anis Ayuni
Pengarah : Emi Suffian (Pyan Screw)
Produksi : Global Station Sdn Bhd
SINOPSIS SUARA HATI
Hani (Hanna Aqeela), seorang pelajar universiti bercinta dengan Haris (Syafiq Kyle) yang aktif dalam aktiviti sukan. Akan tetapi Haris hilangkan diri dan sepi tanpa khabar berita. Hani kemudiannya diperkenalkan oleh ibu bapanya dengan Naim (Aidil Aziz), seorang pensyarah di universitinya.
Bila Haris muncul semula, semuanya sudah terlambat sebab Hani telah disatukan dengan Naim. Perkahwinan Hani dan Naim sangat bahagia, namun Naim meninggal dunia semasa Hani mengandungkan anak kedua mereka. Hani bertemu semula dengan Haris yang ingin kembali dalam hidupnya semula.
PELAKON DAN WATAK
Syafiq Kyle sebagai Haris
Hanna Aqeela sebagai Hani
Aidil Aziz sebagai Naim
Zera Hariz sebagai Suraya
Afzan A Rahman sebagai Amir
Qistina Khaled sebagai Sarah
Syahir Shafein sebagai Ramzi
Liza Rafar
Fazlina Ahmad Daud
Shah Rezza


Filem Seandainya Kau Ada

Seandainya Kau Ada, sebuah filem adaptasi novel karya Hajah Kamsiah Abu yang akan ditayangkan di Astro First saluran 480 bermula pada 29 April 2021, khamis ini. Seandainya kau ada full movie boleh juga strim di Astro Go atau On Demand.
Film Seandainya kau ada menampilkan pelakon Raysha Rizrose, Nur Ruhainies, Aidit Noh, Shah Iskandar, Rozita Che Wan, Fauziah Nawi, Haris Ismail, Scha Elinnea, Daler Yusof, Ali Reza, Fendi Seman, Fahrin Ahmad, Azhan Rani dan ramai lagi.
FILEM SEANDAINYA KAU ADA
Mula tayangan : 29 April 2021
Penulis skrip : Marr Mohamad
Penulis novel : Hajah Kamsiah Abu
Pengarah : Haji Zeel & Chad Abdul Rahman
Paroduksi : Zeel Production
Genre : Romantis Islamik
SINOPSIS SEANDAINYA KAU ADA
Syahirah (Raysha Rizrose) mencintai Fazlur (Fendy Bakry) sejak kecil. Hubungan mereka bertambah rapat lagi bila Fazlur menyambung pelajaran ke Uzbekistan. Fazlur juga berjanji untuk berkahwin dengan Syahirah bila pulang ke tanahair nanti.
Akan tetapi semuanya berubah bila Fazlur ditangkap khalwat bersama Rozita (Nur Ruhainies) di hari perkahwinan mereka. Fazlur terpaksa bernikah dengan Rozita. Syahirah kecewa dan membawa diri ke Uzbekistan.
Sepanjang 5 tahun berada di Uzbekistan, Syahirah berkenalan dengan Iskandar (Aidit Noh) seorang pemuda Malaysia yang berjaya membuka pintu hati Syahirah menerima cintanya. Syahirah percaya dengan jodoh yang ditentukan Allah dan pulang ke Kuala Lumpur untuk berkahwin dengan Iskandar.
Namun, Syahirah terkejut bila mendapat tahu punca sebenar Fazlur terpaksa berkahwin dengan Rozita dan meninggalkannya dulu.
PELAKON DAN WATAK
Fendy Bakry sebagai Fazlur
Raysha Rizrose sebagai Syahirah
Aidit Noh sebagai Iskandar
Nur Ruhainies sebagai Rozita
Fauziah Nawi sebagai Mak Syahirah
Rozita Che Wan sebagai Mak Iskandar
Shah Iskandar sebagai Rizman
Haris Ismail sebagai Doktor Haris
Scha Elinnea sebagai Tengku Suraya
Daler Yusof sebagai Doktor Andrew
Ali Reza sebagai Ali
Fendi Seman sebagai Ayah Syahirah
Fahrin Ahmad
Azhan Rani
LAGU TEMA (OST) SEANDAINYA KAU ADA
Lagu : Kuasa Cintamu
Penyanyi : Dato Sri Siti Nurhaliza
Lirik : Dato Sri Siti Nurhaliza / Melly Goeslaw
Komposer : Melly Goeslaw


Blogger Fairus Mamat anjurkan Giveaway Buku Himpunan Kuih Muih Tradisional Etnik Melaka dan ajak semua rakan-rakan blogger turut serta. Ada rezeki boleh menang buku Buku Himpunan Kuih Muih Tradisional Etnik Melaka limited edition.
Giveaway ini bermula pada 23 April sehingga 29 April 2021. Syarat giveaway pun mudah je. Silalah join beramai-ramai.
klik pada banner untuk turut serta dalam giveaway buku himpunan kuih muih tradisional etnik Melaka
Yang menariknya, buku ini mengandungi pelbagai resipi tradisional etnik Melayu, Cina, India, Portugis, Chetti, Baba Nyonya dan Orang Asli di Melaka. Isi kandungan pula ditulis dalam dwibahasa bahasa Malaysia dan juga bahasa Inggeris.
Terdapat 3 artikel yang dituliskan oleh Fairus Mamat sendiri dalam buku Himpunan Kuih Muih Tradisional Etnik Melaka iaitu :
1. Pengenalan Perbadanan Muzium Melaka
2. Kuih-muih Warisan Satukan Etnik Melaka
3. Masakan Tradisional Portugis, Istimewa di Pesta Keagamaan
Untuk maklumat lanjut tentang buku himpunan kuih muih tradisional etnik Melaka dan untuk pembelian, boleh rujuk ke entri
anugerah buku negara
.
Hadiah Giveaway Buku Himpunan Kuih Muih Tradisional Etnik Melaka
1 buku x 1 orang pemenang.
(Pemenang dipilih melalui sistem cabutan bertuah)
Tempoh Giveaway
23 April 2021-29 April 2021
Saya tag semua rakan blogger untuk sertai Giveaway Buku Himpunan Kuih Muih Tradisional Etnik Melaka anjuran blogger Fairus Mamat ni.


Happy weekend. Hari ni mood mendung seiring cuaca di luar. Entah kenapa lah blog buat hal tetiba. Siapa perasan sehari dua ni blog carca merba. Ke tak perasan pun? Baiklah, dah okay sikit baru lah mood ada baik sikit nak update blog.
Tengok ramai yang dah join
Giveaway Raya Bersama Shida Radzuan Blog
. Saya pun
di tag oleh Kak Amie
. Jadi, saya join lah juga Giveaway Raya Bersama Shida Radzuan Blog. Walaupun awal-awal haritu dah bagitau Shida tak dapat join sebab saya bukan sejenis yang suka tag orang dan saya jarang join contest.
Yang belum join, silalah join. Banyak hadiah menarik yang Shida akan berikan kepada pemenang. Nak join klik banner atas ni.
Senarai hadiah Giveaway Raya Bersama Shida Radzuan Blog
Cash RM50 & sekeping kad raya dari SRB
Tudung Fareha Koleksi baru & sekeping kad raya dari SRB x 1 pemenang
Bantal Leyna cushion & sekeping kad raya dari SRB x 2 pemenang
Baghetta masker &sekeping kad raya dari SRB x 1 pemenang
Purse wanita & sekeping kad raya dari SRB x 1 pemenang
Kad raya custome 10 pcs & sekeping kad raya dari SRB x 2 pemenang
Hand sock + mask sheet Korea & sekeping kad raya dari SRB x 2 pemenang
Semua peserta yang join Giveaway Raya Bersama Shida Radzuan Blog akan mendapat sekeping kad raya limited edition dari Shida Radzuan Blog (SRB)


Giveaway  Sampul Raya Hipster

Jangan terkejut tiba-tiba saya buat Giveaway. Tiba-tiba rasa nak berikan sampul raya hipster kepada mereka yang bertuah terpilih sebagai pemenang nanti. Tak ada lah hadiah mahal mahal dan lumayan. Nak join, silakan. Tak nak join? It's okay, tiada paksaan.
Giveaway  Sampul Raya Hipster
syarat mudah
1. Buat satu entry bertajuk :
Giveaway  Sampul Raya Hipster
2. Letakkan banner dan backlink kan kepada link entry ini
3. Publish entry dan letakkan link penyertaaan blog dalam entry ini.
Okay, syarat dia mudah je. Untuk blogger yang jaga content blog, bolehlah menulis panjang lebar dalam entry ikut suka berkaitan dengan raya.
Kalau rajin lagi boleh follow media sosial saya di sidebar atau menu bar atas tu. Tak rajin, tak perlu buat.
Hadiah untuk pemenang Giveaway Sampul Raya Hipster
Hadiah pertama
50 pcs Sampul duit raya hipster
Hadiah kedua
40 pcs sampul duit raya hipster
Hadiah ketiga
30 pcs sampul duit raya hipster

Itu sahaja hadiahnya. Tak lumayan tapi ada sentimental value hasil kerja tangan saya untuk mereka yang berminat nak terima dan menghargai seni macam ni.
Sampul raya hipster menggunakan kertas kraft dengan cetakan warna hitam. Unik lain dari yang lain, sebab tu saya gelarkan dia 'hipster'.
Giveaway bermula hari ni
5 April 2021 sehingga 12 April 2021
. Seminggu je Giveaway ni akan berlansung. Cepat habis dan cepat dapat hadiah. Lama lama nanti tak sabar nak tunggu habis.
Selamat menyertai Giveaway  Sampul Raya Hipster dari saya. Berapa orang join pun tetap berlansung. Kalau 3 orang, 3 orang tu lah pemenangnya. Takde istilah giveaway batal bila tak ramai join.
Pemilihan pemenang saya akan buat pick random je. Mudah bukan? Terima kasih untuk menyertai giveaway ni.
Senarai Penyertaan
https://rabiadawiyah21.blogspot.com/2021/04/giveaway-sampul-raya-hipster.html
https://aniesandyou.blogspot.com/2021/04/giveaway-sampul-raya-hipster.html
https://www.aziankhalil.com/2021/04/giveaway-sampul-raya-hipster.html
https://salatulzarida.blogspot.com/2021/04/giveaway-sampul-raya-hipster.html
https://anakomak6.blogspot.com/2021/04/giveaway-sampul-raya-hipster.html
https://www.shikinrazali.com/2021/04/giveaway-sampul-raya-hipster.html
https://pemudattbc.blogspot.com/2021/04/giveaway-sampul-raya-hipster.html
https://miziejusoh.blogspot.com/2021/04/giveaway-sampul-raya-hipster.html
https://bilagadiskidal.blogspot.com/2021/04/giveaway-sampul-raya-hispter.html
https://me-soul-searching.blogspot.com/2021/04/giveaway-sampul-raya-hipster.html
https://www.mialiana.com/2021/04/giveaway-sampul-raya-hipster.html
https://www.travelogsyuhadasalleh.com/2021/04/giveaway-sampul-raya-hipster.html
https://thejagungspirasi.blogspot.com/2021/04/giveaway-sampul-raya-hipster.html
https://tiaarasapphire.blogspot.com/2021/04/giveaway-sampul-raya-hipster.html
http://www.vitaminayu.com/2021/04/giveaway-sampul-raya-hipster.html
https://misshamakeupstore.blogspot.com/2021/04/giveaway-sampul-raya-hipster.html
https://hidayahmosni.blogspot.com/2021/04/giveaway-sampul-raya-hipster.html
http://zzzyy.blogspot.com/2021/04/giveaway-sampul-raya-hipster.html
https://loveneddy.blogspot.com/2021/04/giveaway-sampul-raya-hipster.html
https://www.shidaradzuan.com/2021/04/giveaway-sampul-raya-hipster.html
http://www.suriaamanda.com/2021/04/giveaway-sampul-raya-hipster.html
https://www.nonasani.com/2021/04/giveaway-sampul-raya-hipster.html
https://www.aienienka.com/2021/04/giveaway-sampul-raya-hipster.html
https://www.sunahsukasakura.com/2021/04/giveaway-sampul-raya-hipster.html
https://kasihkuamani.blogspot.com/2021/04/giveaway-sampul-raya-hipster.html
https://www.yayaazura.com/2021/04/giveaway-sampul-raya-hipster.html
http://famf-tower.blogspot.com/2021/04/giveaway-sampul-raya-hipster.html
https://tetikusmerah.blogspot.com/2021/04/giveaway-sampul-raya-hipster.html
http://galaksiviral.blogspot.com/2021/04/giveaway-sampul-raya-hipster.html
https://cikcappuccinolatte.blogspot.com/2021/04/giveaway-sampul-raya-hipster.html
https://www.sislin76.com/2021/04/giveaway-sampul-raya-hipster.html
https://zieyaweasley.blogspot.com/2021/04/giveaway-sampul-raya-hipster.html
http://www.mamapipie.com/2021/04/giveaway-sampul-raya-hipster.html
https://www.kasihjuju.com/2021/04/giveaway-sampul-raya-hipster.html
https://syuderis.blogspot.com/2021/04/giveaway-sampul-raya-hipster.html
https://www.ezaboomboom.com/2021/04/giveaway-sampul-raya-hipster.html
https://www.kakmim.com/2021/04/giveaway-sampul-raya-hipster.html
Dah join tapi tak ada link blog dalam senarai diatas? Sila tinggalkan komen dibawah. Terima kasih.


Goodbye Hello Syamel & Ernie Zakri

Goodbye, Hello single duet terbaru Syamel & Ernie Zakri selepas berkahwin. Lagu yang mengisahkan perhubungan pasangan yang bahagia bersama dengan ikatan janji yang telah dimeterai. Goodbye disambut dengan Hello. Lebih kurang begitulah kisahnya.
baca juga :
hari pernikahan syamel & ernie

Memang manis bersemut pun mereka berdua ni. Single duet ni pun baru je release satu 2 jam lepas. fresh from oven lagi! Selamat mendengar.
Tajuk lagu : Goodbye, Hello
Artis : Syamel & Ernie Zakri
Komposer : Ernie Zakri, Syamel, Faizal Tahir, Mike Chan
Lirik: Ernie Zakri, Syamel, Faizal Tahir, Mike Chan
Arranger: Faizal Tahir, Bob, Mike Chan
Produser: Faizal Tahir, Mike Chan
Label Muzik : Rocketfuel Entertainment Sdn Bhd & Faithful Music Sdn Bhd
Kredit photo: Sweetpictures
 Lirik lagu Goodbye Hello
Ini bukan mimpi, katanya
Tapi satu rasa yang nyata
Bukan juga rasa biasa, biasa
 Takkan boleh terus begini
Ku tak mahu terus bermimpi
Hanya mahu menjadikan mu milikku
 Pre Chorus
Setiap saat yang kau berikan
Bagai memetik bintang di langit
Setiap saat kau berikan pada ku
 Chorus
Setiap kali kau pergi
Separuh ku mati
(Ku juga begitu)
Namun sungguh cinta ini
Takkan pernah mati
(Ku harap begitu)
Kerna Tuhan saja tau
Apa yang baik ‘tuk kau dan aku
Coz every time i say goodbye
You say hello
 VERSE 2
Ini bukan lagi
Bukan lagi mimpi
Kini berbeza
Dugaan yang kita lalui
 Banyak lagi yang kan menanti
Genggam erat tanganku, kini Isteri
Ulang Pre Chorus & Chorus
 Kau saja yang selalu
 Aku nantikan, ku doakan
Kau yang selalu aku ceritakan
Pada Tuhan
Saat dua menjadi satu
Moga Tuhan mencurah restu

Ulang Pre Chorus & Chorus
Sumber  video & lirik :
Rocketfuel Network Channel


Hilang Fokus

Sejak balik dari kampung, hati ni rasa berat hati nak balik. Fikirkan mak dengan abah berdua kat rumah. Mujurlah ada 2 orang kakak yang stay dekat. Kakak lagi sorang pun dah balik Selangor.
Syukur juga keadaan abah masih mampu berjalan dan berselera juga nak makan. Kalau dia terbaring je, tak selera makan tak ada tenaga lagi risau dibuatnya.
Kadang kadang on off juga kesihatan abah yang struggle dengan kanser tahap 3. Nak buat kerja memang tak larat. Itupun dia gigih puasa dan pergi masjid bertarawih kalau terdaya.
Pagi semalam, kakak whatsapp bagitahu abah jatuh katil. Abang ipar hantar pergi hospital. Mulanya masuk air je. Lepas tu kena tahan wad sebab doktor risau nafas abah macam semput. Allahu...Terus jammed otak ni.
sumber : twitter @zul_hxlmi

Doktor awal awal pesan tak dibenarkan sesiapa jaga di hospital. Abang sulung pulak baru touch down Malaysia dari Sudan. Kena quarantine 10 hari. Abang nombor 2 tengah tak sihat pulak, yang dua abang lagi kerja. Makanya, kena juga mengharapkan adik beradik dekat jaga mak dan abah buat masa ni.
Lepas
mak operate
, hari hari kena cuci luka kaki. Syukur juga rumah dekat dengan klinik desa kat kampung. Cuma jumaat sabtu terpaksa cuci ke klinik kat pekan. Bergilir gilir lah kakak berdua yang dekat tu. Kalau tak kerana Covid ni dah berdesup balik kampung.
Harap harini abah boleh keluar wad lah. Lebih mudah jaga di rumah je. Risau dua dua stress je dengan keadaan sekarang. Kita tak boleh nak tunjuk kita sedih, nanti mereka lagi tak kuat.
Baru beberapa hari
mak discharge
, abah pulak warded. Ujian buat kami semua. Harap kalau nak balik nanti urusan pelepasan negeri dipermudahkan. Rasa leceh betul lah nak pergi balai polis tu. Lain balai polis lain dia punya ceritanya.
Setiap manusia yang diciptakan oleh Allah SWT tidak akan terlepas daripada ujian. Ada di antara mereka yang diuji dengan kesakitan, kesusahan hidup, kematian dan sebagainya berdasarkan kepada tahap mereka.
Leceh pun leceh lah, janji ikut cara yang betul merentas negeri. Sekarang ni musim kompaun tengah berleluasa. Awas ya! Ada mata mata memerhati.
Sejak balik rumah haritu, kalau ada panggilan dari mak, abah dan kakak memang dup dap je. Berdebar lain macam. Risau betul apa apa berlaku. Hilang fokus nak buat segala kerja. Tapi teruskan juga menyibukkan diri supaya tak fikir bukan-bukan.
Apa yang kita boleh buat, doa semoga Allah permudahkan segala urusan dan memberikan kesembuhan.
Daripada Anas bin Malik RA, bahawa Nabi SAW bersabda:
Maksudnya: “Sesungguhnya Allah ketika menciptakan penyakit, diciptakan juga penawar. Maka, berubatlah kamu.”
[Riwayat Ahmad (12596)][Syeikh Syu’aib al-Arna’outh menilai hadis ini sebagai sahih li ghairihi]


Ikan Kembung Bakar Zarra Ikan Bakar Seremban Sedap Tak Tipu!

Sampai hati
restaurant cancel order
 saya. Baru je bercita-cita nak makan nasi beriani. Tup-tup dia cancel order pulak. Tak baik tau kecewakan tekak orang berpuasa. Dah kempunan nak makan nasi beriani. Nak order pun jadi fobia pulak dah. Yelah takut-takut kena cancel order sekali lagi.
Lepas order yang satu tu cancel, terus buat order baru. Mujurlah masa tu baru pukul 5 lebih. Awal lagi. Sempatlah nak order dari kedai lain. Bulan puasa ni banyak kedai closed kedai awal. Kena cepat cepat lah ordernya pun.
Saya order nasi kukus dan ikan kembung dua set dari Zarra Ikan Bakar. Banyak pilihan ikan bakar yang ada.
Menu Zarra ikan bakar Seremban
ikan kembung
ikan siakap
ikan keli
ikan pari
ikan cencaru
ikan talapia merah
Boleh add on nasi tambah dan sambal belacan juga. Bukan itu je, ada jual air tebu dan kelapa muda yang jarang orang jual. Okaylah kan ada pilihan air sekali boleh add on.
Tapi saya tak beli pun. Cukuplah buat air sendiri je kat rumah. Lainlah kalau teringin minum air tebu ke air kelapa ke.
Set nasi kukus dan ikan kembung didatangkan dengan 2 jenis sambal. Sambal kicap dan sambal belacan berserta salad. Sambal belacan dia sedap. Macam sambal saya buat tanpa belacan. Lebih kurang macam sambal gesek versi blender bukan gesek. Sodap! Pedas pun pedas.
Sambal kicap saya tak rasa lansung sebab dah ada sambal belacan sedap. Husband je dok makan sambal kicap sebab dia tak makan sambal belacan. Ikan bakar dia bukan jenis ikan bakar kosong, ikan bakar bersambal.
Saiz ikan boleh tahan besar juga dan ikan fresh. Dibungkus elok dalam aluminium foil untuk kekalkan kepanasan ikan yang baru masak. Hari pertama saya beli, ikan dialas dengan daun pisang. Hari kedua tak nampak daun pisang pulak. Sedap betul kalau ikan bakar dibakar balut dengan daun pisang kan. Aroma daun pisang pembuka selera.
Disebabkan sedap, esoknya repeat order ikan kembung bakar sekali lagi. Puas hati makan ikan bakar sedap dua hari berturut turut.
Pada saya harga boleh tahan dengan rasa ikan bakar yang sedap. Cuma dia agak mahal sikit bila gunakan food delivery. Kalau beli direct di kedai dapat lebih murah dari ini. Malas nak keluar, kita order delivery by foodpanda je lah.
2 X
SET NASI KUKUS + IKAN KEMBUNG BAKAR
RM25.80
Subtotal
RM25.80
Difference to minimum
RM0.00
Incl. delivery fee
RM1.99
Service fee
RM0.00
Discount
Not Applicable
Voucher
Not Applicable
Total
RM27.91
Including 0.006% Service Tax-Foodpanda and Restaurant
RM0.12
Lokasi Zarra ikan bakar, depan Ge Dabucks Foodstation Persiaran Sri Pulai 2, 70200 Seremban, Negeri Sembilan.
Sedap tak tipu. Tengok rate dan review masing-masing bagi 5 star kot. Peniaga yang bagus kekalkan kesedapan makanan yang dijual. Recommended!


Ini Rahsia Mi Goreng Sedap

Teringin nak makan mi goreng sedap tapi nak cuba cara masak yang lain. Pernah jemu makan mi goreng sampai nampak mi goreng pun rasa nak muntah.
Tak tahulah sejak COVID-19 terperap duduk rumah ni selera makan pun jadi tak sihat. Cepat betul jemu nya!
Jadi kenalah cuba cara masak mi goreng sedap cara orang lain. Kot kotlah selera tu datang semula. Teringat ada bookmark resipi " Mee Goreng Basah Yang Lazat | Tasty Wet Noodles | Mee Goreng Basah Kedai Mamak | Tasty Fried Noodles" channel youtube
Guru's Appetizing Studio
.
Menarik cara masakan dia gunakan udang kering dan ikan bilis tumbuk. Selama ni saya tak pernah pun jadikan ikan bilis bahan tumis untuk masak mi goreng.
Sajalah tiruvasi bahan Guru's Appetizing Studio tu. Tapi masak cara saya lah macam biasa. Beza dia cuma tambah udang kering dan ikan bilis je.
Mi goreng sedap mudah
Bahan-bahan
udang kering (tumbuk)
ikan bilis (tumbuk)
2 biji bawang merah (Sederhana besar- 1 biji potong², 1biji tumbuk kasar)
2 ulas bawang putih (tumbuk kasar)
cili api
2 sudu besar cili kisar
2 sudu sos tomato
2 sudu sos cili
1 sudu sos tiram
2-3 sudu kicap manis
udang
1 biji telur
sawi
minyak untuk menumis
1pek mi kuning (celurkan dengan air panas dan toskan)
Cara masak mi goreng sedap
Panaskan minyak masak, tumis ikan bilis dan udang kering. Di ikuti dengan bawang potong. Selepas garing sikit baru masukkan bahan tumbuk (bawang merah, bawang putih dan cili api). Biar garing kejap.
Masukkan cili kisar, kacau dan biarkan garing juga. Lepas tu baru masukkan udang.
Masukkan sos tomato, sos cili, sos tiram. Kacau rata, pecahkan telur.
Masukkan mi, kacau lagi bagi sebati mi dan bahan bahannya.
Akhir sekali baru masukkan sawi dan kicap manis. Kacau rata dan siap!
Untuk resipi mi goreng sedap ni saya tak letak tomato, fishballs, fishcakes dan tak letak garam sebab segala sos dan kicap dah bergaram. Lepas tu saya buat style kering sikit senang nak buat bekalan untuk husband.
Kalau buat mi goreng basah, kena makan panas panas. Dibiarkan lama kembang pulak mi tu nanti. Rasa pun tak sedap dah.
Tengok cara dia masak pun rasa macam tempting sangat, kan? Itu yang cuba gak tu. Memang sedap! Ini rahsia mi goreng sedap rupanya. Kena letak ikan bilis dan udang kering, itu pointnya.
Saya buat mi goreng sedap versi pedas letak cili api. Barulah kena dengan segala sos dia. Pedas itu sedap untuk seorang yang suka pedas.


Jaga Mak

Dapat surat pelepasan berkuatkuasa pukul 9:00 malam. Makanya lepas tarawih baru gerak balik Segamat. Walaupun perjalanan ambil masa 2 jam je dari Seremban, dia punya penat lain macam. Penat otak sekali banyak benda nak fikir.
Sampai Segamat, tidur kejap dah kena bangun semula sahur. Lepas sahur langsung tak tidur. Mengemaslah rumah apa yang patut.
Sejak mak masuk hospital, rumah tak terurus. Kakak yang baru sampai pun tak sempat nak mengemas. Anaknya dah 2 kali neb sesak nafa. Satu hal pulak kan.
Jadinya tengahari lah baru giliran saya pulak. Bawak bekal untuk mak sekali. Awal awal dah call mak tanya nak makan apa. Katanya masak ikan goreng je dah. Tak ada selera nak makan.
Urusan ambil pass dipermudahkan. Isi details dalam buku, dapat pass terus masuk wad. Penghuni wad tak ramai. Syukurlah. Ada sedikit jarak dan privasi. Mak dah siap makan rupanya. Takpelah, bekal tadi untuk makan petang je.
Sedih betul tengok kaki mak. 3 jari kaki mak dah takde. Sambil menunggu menyembang macam macam. Mak penat, mak tidur. Sementara mak tidur, taip sikit entri petang ni.
Pertama kali saya jaga mak di hospital sebab mak jarang sakit dan masuk hospital. Baru tahu suasananya. Cuaca panas. Lain macam panasnya. Kerusi pulak jenis kerusi biasa. Sah sakit pinggang duduk lama macam ni. Tapi takpe, itu sakit yang indah. Haishh sambil menaip mahu menitis air mata ni.


Jejak Rasul 2021 Pertama Kalinya di Malaysia

Jejak Rasul, rancangan TV paling popular di sepanjang bulan Ramadan di TV3. Zaman kanak-kanak dulu suka betul tengok Jejak Rasul sebelum berbuka.
Jejak Rasul
Sebuah rancangan dokumentari Islam yang ditayangkan di TV3 sejak 12 Februari 1994. Pernah juga ditayangkan di TV9, kemudian ditayangkan di TV3 semula. Jejak Rasul akan disiarkan setiap tahun pada bulan Ramadan. Rancangan ini bawah tajaan Bank Islam, Agro Bank dan Perbadanan Johor. -
wikipedia
Petang-petang dah terpacak depan TV nak tengok Jejak Rasul. Tengok rancangan masak masak terliur pulak nanti. Benda boleh elak, kenapa nak uji dengan tengok makanan sedap. Tak gitu?
Setiap tahun, rancangan Jejak Rasul memaparkan sejarah Rasul yang diceritakan di tanah Arab. Tapi tahun ni, Jejak Rasul pertama kalinya di Malaysia.
Jejak Rasul musim baru edisi 2021 tahun ini akan memaparkan pelbagai kisah yang ada di Malaysia. Kisah perjuangan ulama dan pemerintah zaman dahulu yang bermati-matian demi menegakkan syiar Islam di tanah air tercinta.
Menggali citra dan prasasti sejarah, antara kalam ulama dan tulus titah. Tulis Fedtri Yahya yang juga merupakan pengacara Jejak Rasul 2021.
Kurang daripada 30 hari, Ramadan bakal menjelma. Jejak Rasul bakal temani anda seperti selalu. Buat pertama kalinya... Di Malaysia 😘
Menggali citra dan prasasti sejarah,
antara kalam ulama dan tulus titah
❤
pic.twitter.com/E2HiLQKdJy
— Fedtri Yahya🇲🇾 (@fedtriyahya)
March 14, 2021

Indah tulisan Fedtri Yahya dan anugerah suara pun kena dengan rancangan sebegini. Ramai juga artis pilih Fedtri Yahya sebagai pengacara majlis. Baru baru ni beliau jadi pengacara majlis kahwin Ernie Zakrie & Syamel, esoknya majlis nikah Neelofa & PU Riz.
Hebat betul! Rezeki beliau juga memiliki suara 'mahal'. Jejak Rasul kali ni lebih dekat dihati kerana memaparkan tanah air kita.
Dari klip teaser yang dikongsikan, terpesona dengan cinematography yang dipaparkan. Semacam tak percaya ianya di Malaysia. Baru tahu ke Malaysia ni banyak tempat yang cantik? Ini yang tak sabar nak tengok Jejak Rasul pertama kalinya di Malaysia.


Kadar Bayaran Zakat Fitrah Setiap Negeri Malaysia 2021. Zakat Fitrah dan Hukum Membayarnya

Bila tiba bulan Ramadan, umat Islam bukan hanya wajib berpuasa. Umat Islam yang cukup syarat wajib membayar zakat fitrah. Kadar bayaran zakat fitrah berbeza setiap negeri di Malaysia yang perlu dibayar bagi setiap individu.
Kadar Zakat Fitrah Setiap Negeri Malaysia 2021/ 1442H
Berikut adalah kadar bayaran bagi setiap individu di seluruh negeri di Malaysia tahun 2021 bersamaan/ 1442 Hijrah yang telah ditetapkan oleh Majlis Agama Islam Negeri.
Kadar Bayaran Zakat Fitrah Tahun 2021
Negeri
Kadar Zakat Fitrah
Perlis
RM7.00
Kedah
RM5.00/RM7.00/RM14.00/RM21.00
Pulau Pinang
RM7.00/RM12.00/RM16.00
Perak
RM7.00/RM14.00/RM21.00
Selangor
RM7.00/RM14.00/RM21.00
Negeri Sembilan
RM7.00
Melaka
RM7.00/RM14.00
Johor
RM7.00/RM10.00
Pahang
RM7.00
Terengganu
RM7.00
Kelantan
RM7.00/RM14.00/RM21.00
Sarawak
RM7.00
Sabah
RM6.00/RM7.00
Wilayah Persekutuan Kuala Lumpur, Putrajaya and Labuan
RM5.00/RM7.00/RM14.00
Apakah Zakat Fitrah?
Zakat yang diwajibkan ke atas setiap individu lelaki dan perempuan beragama Islam yang mampu menunaikan zakat dengan syarat-syarat yang tertentu.
Zakat fitrah dikenali juga sebagai zakat badan, zakat puasa, zakat Ramadan, dan zakat Fitri. Zakat fitrah adalah sebagai penyuci bagi orang yang berpuasa daripada melakukan perbuatan keji dan buruk juga untuk dijadikan sumber keperluan orang asnaf ketika 1 Syawal (siang & malam).
Waktu Bayar Zakat Fitrah
Zakat Fitrah boleh dibayar pada bulan Ramadhan sehingga lah pagi 1 Syawal sebelum melaksanakan Solat Sunat Aidil Fitri. Zakat fitrah boleh dibayar kepada amil-amil yang dilantik Majlis Agama Islam negeri masing-masing dan juga bayar zakat secara online.
Syarat Zakat Fitrah
Islam
Mempunyai sesuatu (makanan, harta, atau wang) yang lebih daripada keperluan diri sendiri dan keperluan orang yang ditanggung nafkahnya untuk satu hari siang dan malam Hari Raya itu.
Dapat menemui dua masa – akhir Ramadan dan awal Syawal. Orang yang meninggal dunia sebelum terbenam matahari atau anak yang dilahirkan selepas matahari terbenam malam satu Syawal itu tidak wajib fitrah ke atasnya.
Hukum Bayar Zakat Fitrah
Bagaimanapun, hukum mengeluarkan zakat fitrah pada awal bulan Ramadan atau pertengahannya ada beberapa pendapat.
Harus sebelum raya, sehari atau dua hari. Tetapi lebih daripada itu tidak diharuskan mengikut pendapat Mazhab Malik dan Hanbali.
Harus mengeluarkannya daripada pertengahan bulan Ramadan. ini satu pendapat dalam Mazhab Hanbali.
Harus mengeluarkannya pada awal bulan. Ini adalah satu qaul dalam Mazhab Hanafi, Syafie, dan satu pendapat dalam Mazhab Hanbali.Harus mengeluarkannya secara mutlak walaupun sebelum Ramadan.Menurut Ibn Ruslan, hukum melambatkan bayaran zakat fitrah sehingga satu hari raya adalah haram. Pendapat ini disepakati oleh seluruh ulama. Mengikut jumhur ulama, melambatkan pembayaran zakat tersebut adalah berdosa dan wajib diqadha’. Ini kerana ia merupakan hak bagi harta dan ia tidak akan gugur dengan luput waktunya.
Sumber:
Mufti WP


Kaliandra @Calliandra Merah, Bunga Landak Merah

Balik kampung tak sah kalau tak membelek bunga bunga mak. Mana berkenan, kita gambar kan dia untuk simpanan. Yang berkenan teruk tu kita angkut bawa balik lepas bodek mak. Jarang mak tak bagi. Sekali dengan pasu dia suruh angkut bawa balik nanti.
Berkenan dengan Kaliandra @calliandra merah ni yang unik bunganya. Warna merah terang dia sangat menarik.
Bunga Kaliandra @Calliandra merah (calliandra calothyrsus)
Juga dipanggil dengan nama bunga landak merah kerana menyerupai duri landak. Ada juga yang memanggilnya bunga seribu jarum dan powderpuff flower. Bunganya berbentuk separa bulat dan mempunyai rupa seperti jarum halus.
Jarumnya lembut dan tidak keras. Tunas bunga dia pun comel je, bulat bulat kecil sebelum berkembang macam jarum-jarum tu. Calliandra merah sesuai untuk tanaman hiasan landskap. Calliandra memerlukan cahaya matahari yang banyak.
Klasifikasi Calliandra
Famili : Fabaceae
Upafamili : Mimosoideae
Tribe : Ingeae
Genus : Calliandra Benth.
Spesies : Calliandra haematochepala

Cara pembiakan Bunga Kaliandra
Boleh dibiakkan melalui biji kaliandra dan keratan batang pokok kaliandra.
Manfaat kaliandra merah
1. Batang, dahan atau tangkai sangat bagus dijadikan sebagai bahan bakar
 2. Daun kalindra merupakan daun tinggi protein yang tinggi untuk dijadikan bahan makanan haiwan ternakan.
3. Bunga kaliandra sumber manisan yang akan dihisap oleh lebah menghasilkan madu.
Kesimpulannya, pokok kaliandra bukan hanya sekadar tanaman hiasan. Bagus juga ya tanam pokok kaliandra. Tapi kena tahu juga lah jenis kaliandra yang mana satu sebab kaliandra pun ada banyak jenis.
sumber :
https://steempeak.com/original/@ferizam/tanaman-hias-bunga-landak-merah
https://bibitbunga.com/product/tanaman-kaliandra-merah/


Keretapi Antara Bandar

Balik dari hospital waktu petang, jalanraya pun sibuk. Dah lepas waktu orang balik kerja tetap sibuk sebabnya masing-masing sibuk keluar ke Bazaar Ramadan. Semua kaum memeriahkan Bazaar Ramadan atau Param (Pasar Ramadan).
Kita yang nampak Bazaar Ramadan ni hanya sekadaran lalu dan perati dari jauh je. Di jalanan, seiring dan sejalan pula dengan keretapi antara bandar ni. Teringat pulak kisah pernah naik sorang sorang keretapi ni dari segamat ke butterworth masa study di UiTM Penang dulu.
Abah belikan tiket kelas ekonomi. Dapat single seat dengan sebotol air mineral dan sebungkus roti.
Keretapi antara bandar masih di laluan bawah, yang laluan atas tu masih belum siap sepenuhnya. Laluan atas tu dari sepanjang Gemas ke mana pun saya tak pasti. Lepas ni tak ada dah laluan bawah yang lama tu. Almaklumlah Segamat ni bila banjir besar laluan keretapi pun tenggelam.
Lama tak nampak keretapi antara bandar ni. Sempat juga lah ambil video. Anak buah yang ikut menjemput saya di hospital pun teruja tengok keretapi. First time tengok keretapi lama sampai ada yang bertanya, keretapi tahun bila ni ucu? Haha...


Kiriman Kad Raya dan Keychain Acrylic Dari Shida Radzuan

Setiap tahun mesti dapat kiriman kad raya dari
Shida Radzuan
. Tak pernah missed! Dah boleh buat koleksi kad raya dari Shida dah.
baca juga :
kad raya shida 2020

kad raya shida 2016
Mana yang tak ada tu sebab tak update. update kat insta je mungkin. Selain koleksi kad raya hardcopy, boleh juga buat koleksi softcopy kad raya Shida sebab dah beberapa tahun Shida tempah design kad raya dari saya. Itu kalau Shida sibuklah. Kalau dia ada masa, dia akan design sendiri.
Walaupun dah tahu rupa design kad raya tu, tapi tetap excited dapat kad raya yang bercetak ni. Dapat pulak tu design yang kita design. Boleh jadi koleksi design kita juga, kan?
Shida dan warna biru berpisah tiada. Senang dah tahu tema warna favourite Shida bila nak design tu. Tahun ni sebenarnya agak mundur juga kerja kerja design saya. Mood hilang barangkali atas kejahatan Covid jugak. Mood bercampur baur bagi kesan dan emosi pun tak stabil dengan bermacam-macam dugaan.
Tahun ni cuma dapat design 2 kad raya je.
Kad raya digital
 lansung saya tak dapat nak ambil tempahan. Tak sempat ceritanya sebab pulun siapkan tempahan sampul duit raya hipster.
Ramai order last minit, kita pun tak cukup tangan nak ambil banyak-banyak. Ambil mana termampu. Nanti dapat lambat, kita juga disalahkan. Kenapa tak order awal kalau nak dapat awal, betul tak?
Kad Hari Raya
Walaupun kita sedang melalui zaman dunia yang canggih serba berteknologi ni, tapi tradisi kiriman kad raya masih lagi diwujudkan. Kad raya pengganti diri kembalikan nostalgia. Ye, walaupun tak semeriah dulu tetap meriah dengan design kad raya yang boleh kita tempah sendiri. Limited edition kononnya. Seiring dengan teknologi zaman sekarang.
Design kad raya Shida 2021, tema biru saya letakkan elemen ketupat dan masjid sebagai simbolik tema raya. Background corak songket macam tu.
baca juga :
koleksi ucapan hari raya aidilfitri
Bukan setakat dapat kad hari raya Shida tapi dapat juga keychain Acrylic yang comel. Siap ada nama label nama sendiri dan GKK 2021 SRB. GKK untuk Geng Kuat Komen dan SRB Shida Radzuan Blog.
Alhamdulillah. Seronok dapat hadiah dari rakan blogger yang dah lama kenal sejak berblog ni. Macam macam-macam hadiah dapat dah. Terima kasih Shida untuk kiriman kad raya dan keychain acrylic yang comel ni.
Semoga Allah berikan balasan rezeki yang lebih lagi pada shida. Aaminn...


Kuih Gunting Pemberian Mak Mentua

Mak mentua memang rajin betul buat kuih gunting untuk dijadikan kudap kudapan. Balik dari kampung, dapatlah sebekas kuih gunting pemberian mak mentua. Kuih gunting mak rangup, rapuh dan tak keras sangat. Sedang elok orang Nismilan cakap.
Tak tahulah apa resipi kuih gunting mak. Pernah sekali je tolong potong kuih gunting mak ni. Itupun masa raya. Kebetulan mak rajin nak buat masa tu. Selebihnya, tahu tahu mak dah siap buat bila balik kampung.
Kuih Gunting
Sejenis makanan tradisi Melayu yang rangup dan sedap. Lain tempat, lain panggilannya. Ada yang sebut kerepek gunting, kuih siput gunting dan macam-macam lagi nama.
Bahan asas kuih gunting ialah tepung, air, garam, telur, marjerin, santan, bawang putih, bawang merah, santan, serbuk kari, minyak masak, udang kering dan beberapa bahan tambahan lain  mengikut jenis kuih gunting.
Jenis-jenis kuih gunting
kuih gunting kampung
kuih gunting kosong
kuih gunting ikan bilis
kuih gunting udang
kuih gunting pedas
kuih gunting manis
kuih gunting masin
Cara buat kuih gunting simple je. Selepas semua bahan dicampurkan dan menjadi doh. Doh tersebut akan digunting-gunting kecil-kecil dalam kuali semasa minyak panas.
Tapi yang mudah ni lah saya tak pernah cuba buat. Tak tahu lah kenapa. Tahu makan je, boleh kan? Kuih gunting ni boleh dijadikan sebagai kudapan ataupun hidangan kuih raya.


Kuih Tiram Campuran Nestum Air Tangan Mak Mentua

Entah kenapa sejak akhir akhir ni rajin betul mak mentua buat kuih tiram. Ini kali kedua dapat kuih tiram mak mentua buat. Tapi kali ni dapat bekas besar sikit. Kuih tiram bukan biasa-biasa yang dicampur gula halus atau gula kastor. Ini campuran nestum kisar sekali. Idea menantu mak yang sorang lagi katanya.
Kuih tiram ni sekali mak bagi sekali dengan
kuih gunting
, buah pisang,
buah betik mini
 dan pucuk ubi. Buah betik mini tu saya hadap sorang je. Husband makan sepotong dua je sebab dia bukan jenis pemakan buah. Untung saya dapat makan lebih.
Sebenarnya mak mentua buat kuih untuk kudapan. Takpun sesapa balik tu dapatlah rezeki tapau sebekas. Tengok kuih muih ni terasa macam vibes raya. Padahal puasa pun belum lagi. Apa de hal terasa macam nak raya pun. Sah sah lah raya perantauan lagi tahun ni kalau tak boleh rentas daerah.
Kalau boleh rentas daerah, raya di rumah mentua je nampaknya. Entahlah, mood raya dah bungkus ikat tepi. Follow the flow je lah.
Berbalik kepada kuih tiram tadi. Kuih tiram ni nampak macam tebal je taburan gula dan nestum tu. Taburan tak sekata namanya. Tapi taklah manis pun. Sedap juga campuran gula dan nestum. Sumpah tak manis gila, makan satu pasti nak lagi.
Kali ni mak buat level level sedang elok tak keras sangat, bolehlah untuk uwan makan. Kalau tak, keras sikit uwan dah bising, "Kogheh". Aduii...
Sebelah saya panggil kuih lidah. Dulu masa zaman kanak-kanak bulan puasa suka tolong kakak dengan mak buat. Saya jadi tukang putar mesin kuih lidah tu. Ingat lagi tak jenis yang besi ada jenis penggelek lepas tu letak tepi meja tu. Tak tahu apa nama mesin tu.
baca juga :
resipi kuih tiram/kuih lidah
Kuih legend. Bila ingat semula, teringat nostalgia zaman tu. Seronoknya lah kalau dapat patah balik semula zaman tu. kannnn...


Kulihat Hijau

Salam Jumaat, 4 Ramadan. Pejam celik pejam celik 4 Ramadan dah. Berita mengejutkan bila semalam kes baru COVID-19 terus meningkat ke 2 ribu lebih dah. Pelepasan raya pun mungkin ditangguh lagi. Aduh, raya diperantauan lagi nampaknya tahun ni.
Hari ni last day saya dapat pelepasan. Nak tak nak terpaksa extend sebab mak masih belum keluar wad lagi. Harap result  mak cepat keluar, luka kering dan kalau makan antibiotik biarlah kat rumah je. Hospital boleh tahan jauh, pergi balik sejam lebih jugalah tu. Segamat pun boleh tahan banyak trafik light. Mujurlah tahu ada jalan shortcut.
Pagi ni sempat ambil gambaran cik embun di pokok lain pulak. Tak tahu lah apa nama pokok ni. Berdaun je ke atau ada bunganya. Tak pasti! Ambil je lah gambarnya sebab nampak cantik embun bulat-bulat disitu.
Pokoknya rimbun dengan daun. Dari jauh kulihat hijau. Semalam kat hospital hujan lebat boleh tahan juga. Tapi kat kampung hujan gerimis je. Jadinya siram lah pokok bunga mak. Dia pun risau dah tu pokok pokok bunga dia kat rumah ni. Mak oh mak.


Kurma Safawi jumbo Oasis Kurma Hadiah Dari Kak Ret

Tengah syok mengarang ayat, tiba tiba dengar orang bagi salam. Ingatkan rumah sebelah, rupanya rumah sendiri daaaa. Terus buka sliding door menjawab salam. Rupanya ada parcel. Bila dapat parcel yang bukan kita shopping, memang tak lah nak bersedia gitu.
Berat semacam parcel ni. Apakah? Nama pengirim dari sebuah kedai. Masih berteka teki siapakah pengirimnya. Lately ada juga yang minta alamat nak kirimkan hadiah. Tu yang tak tahu siapakah pengirim sebenarnya.
Lepas bertanya, terjawab sudah persoalan dalam kepala ni. Siapa lagi kalau bukan Kak Ret Ako tetap ako tu. Sila terjah blog beliau.
Ako Tetap Ako -
anakomak6.blogspot.com
Saya dapat sekotak kurma Safawi jumbo jenama Oasis Kurma. Exclusive betul kotak kurma safawi jumbo ni. Saya suka! Alhamdulillah..rezeki dapat merasa kurma safawi kualiti premium. Tak pernah merasa kurma safawi lagi. Betul betul rezeki ni.
Kurma berkotak exclusive macam ni sesuai sangat buat hadiah untuk menyambut puasa. Rezeki yang datang pada waktunya. Kurma pun elok seal dengan plastik see through. Nampaklah kurma dia besar, berkualiti dan kebersihan pun terjamin bila seal macam ni.
Kurma Safawi
Kurma yang ditanam di Arab Saudi. Sejenis kurma yang lembut, tak basah tak kering. Warnanya hitam, saiz sederhana dan berbentuk lonjong.
baca juga :
jenis jenis kurma
Rasa kurma safawi lebih kurang dengan
kurma ajwa
 dan beza dari segi bentuknnya. Pokok kurma Safawi lebih kerap berbuah dan mudah didapati sepanjang tahun.
Terima kasih Kak Ret sudi berkongsi rezeki hadiahkan kurma Safawi Jumbo ni. Semoga Allah membalas dengan segala kebaikan dan semoga dimurahkan rezeki berpanjangan dengan segala keberkatan. Aaaminnn...
Nampaknya tak payah beli stok kurma dah ni. Kalau nak beli kurma safawi shopee, cari je
kedai Safeer Shop
. Terbaik dia punya bungkusan dan delivery.  Simpan siap siap kat sini senang nak restock atau kot ada yang nak membeli nanti.


Lauk Paling Simple Berbuka Hari Pertama

Macamana hari pertama berpuasa? Cuaca hari ni baik baik je. Mendung dan hujan. Mood masih kelam memikirkan keadaan mak kat hospital. Mood selera pun tak berapa nak ada. Tanya pada husband nak makan apa harini? Dia kata telur goreng dengan lauk ikan bilis bawang dan cili api tu je lah senang.
Walaupun cuti, saya hanya minum air dan kacang je harini. Sumpah tak ada selera lansung! Saya okay je dengan idea lauk tu. Okaylah simple je. Pukul 6:30 petang baru mula masak nasi dan lauk. Sap sap sui siap! Resepi cepat siap gitu.
Lauk berbuka puasa yang simple
Panaskan api goreng telur dulu. Dah siap goreng telur, gunakan minyak yang sama goreng ikan bilis dulu biar garing. Lepas tu angkat dan ketepikan. Goreng bawang dan cili api sampaia garing. Last sekali baru masukkan semula ikan bilis goreng tadi. Taburkan garam bukit secubit bagi ada rasa.
baca juga :
menu berbuka puasa sebulan
Tak nak letak garam, boleh curahkan kicap juga. Hidangan lauk paling simple berbuka puasa hari pertama. Sesuai sangat hidangan ringkas macam ni untuk bersahur. Hidang panas panas dengan nasi panas. Alhamdulillah... Hidangan berbuka kami berdua di hari pertama ramadan.
Selamat menunaikan solat tarawih pula.


Lebaran Tetap Tiba

Lagu raya dah mula berkumandang dah. Sedih bukan tak dapat balik beraya bersama keluarga di kampung. Raya diperantauan lagilah kita tahun ni. Entahlah, sebab covid yang jahat semua perancangan kita tergendala. Kita diuji dan Allah adalah sebaik-baik perancang. Hikmah disebalik kejadian tetap ada.
Apa lagi yang kita boleh buat selain berdoa supaya covid cepat berakhir. Tak dapat balik beraya di kampung, bersabarlah. Layan je lah lagu raya diperantauan. Ikut lagu happy, kita happy. Lagu sedih, sedihlah kita.
Lebaran tetap tiba. Ya, walau apa yang berlaku lebaran tetap tiba. Balik tak balik kampung tetap kena raikan lebaran setelah sebulan berpuasa.
Mood raya pun dah sampai tapi baju raya kuih raya tak ada lagi. Janji mood raya ON je. Layankan lagu lebaran tetap tiba nyanyian Ernie Zakri, Syamel, Sufi Rashid, Amira Othman, Yuka Kharisma, Irfan Haris dan Timah.
sumber : Rocketfuel Network
Tajuk lagu : Lebaran Tetap Tiba
Artis : Ernie Zakri, Syamel, Sufi Rashid, Amira Othman, Yuka Kharisma, Irfan Haris dan Timah
Komposer : S.Atan
Lirik : Siso
Lirik lagu lebaran tetap tiba
Hari raya kembali semula
walau beza sedikit berbeza
namun masih disambut meriah
sederhana tak terlalu mewah
Dulu kita nun dilangit tinggi
kini jatuh dan rebah kebumi
walau rezeki sedikit cuma
cukup bekalan untuk beraya
Rindu menanti merindu ayah dan ibu
sabar berdoa bersabar engkau kembali
hanya setahun sekali dapat bertemu
dihari lebaran ini..
Mari buka lembaran yang baru
untuk kehidupan yang bererti
jangan gusar resah serta ragu
sinar baru pasti dah menanti..


Lee Kwang Soo Tinggalkan Running Man, Siapa Pengganti Lee Kwang Soo?

Lee Kwang Soo Tinggalkan Running Man? Tiba-tiba je baca berita harini Lee Kwang Soo akan tinggalkan Running Man Selepas 11 tahun bersama dengan Running Man.
sumber : google
Running Man rancangan realiti popular Korea ni saya layan sejak dari mula lagi. Masih ingat lagi intro program Running Man masa dalam hujan di rooftop Times Square.
Sampai turn Lee Kwang Soo kenalkan diri, hujan turun lebat. Masa tu dah kelakar dah. Disebabkan Running Man, juga Lee Kwang Soo and Lee Sun Bin dating.
Ahli tetap Running Man, Yoo Jae-suk, Kim Jong-kook, Lee Kwang-soo, Song Joong-ki, Gary, Haha, Ji Suk-jin. Tetamu episod pertama Hwang Jung-eum dan Lee Hyo-ri.
Selepas beberapa episod baru Ji Hyo muncul sebagai ahli tetap. Masa Gary Running Man pun dah rasa macam tak best dah. Digantikan dengan Jeon So Min dan Yang Se Chan. Mula mula macam tak best, sekarang dah macam okaylah dengan kehadiran mereka berdua.
Lepas tu ada rumous yang mengatakan
Running Man akan ditamatkan
. Tapi tak jadi. Timbul lagi isu Kim Jong Kook dan Song Ji Hyo bakal tinggalkan Running Man juga lepas tu.
Tak jadi juga. Sekarang Lee Kwang Soo bakal tinggakan Running Man. Harap tak jadi jugalah. Hilang kelakar Running Man kalau Lee Kwang Soo keluar.
Sedangkan Lee Kwang Soo accident tak ada dalam Running Man beberapa episod pun dah rasa macam kurang meriah Running Man tanpa Kwang Soo. Inikan pula tinggal terus.
BINTANG program realiti popular Korea Running Man, Lee Kwang Soo akan meninggalkan program realiti terbabit selepas 11 tahun bersamanya.
Menerusi laporan Soompi, perkara itu disahkan agensi yang diwakilinya King Kong by Starship melalui satu kenyataan pada Selasa. "Lee Kwang Soo akan mengundurkan diri dari Running Man SBS dan rakaman terakhir pada 24 Mei ini.
"Sukar untuk dia membuat keputusan tersebut, namun akibat kemalangan jalan raya tahun lalu, dia masih menjalani rawatan pemulihan akibat kecederaan dialami.
"Namun adakalanya dia berasa sukar untuk menjaga keadaan fizikal dengan baik semasa penggambaran program realiti itu," menurut kenyataan itu.
Kwang Soo telah mengadakan perbincangan bersama staf produksi, kru, rakan-rakannya dan juga agensi tersebut. Akhirnya membuat keputusan bahawa dia memerlukan masa untuk pulih, baik dari segi fizikal dan juga mental.
"Kami mengucapkan terima kasih kepada anda (penonton) kerana telah memberi begitu banyak kasih sayang dan perhatian kepada Lee Kwang Soo di Running Man," katanya.
Difahamkan, Kwang Soo merupakan antara individu pertama yang menerajui Running Man sejak program itu disiarkan pada tahun 2010 malah mendapat jolokan 'Putera Asia' dek kerana populariti dan pengaruhnya yang begitu besar di luar Negara.
Kwang soo sudah menjadi tarikan utama untuk Running Man selain Ji Suk Jin, Yoo Jae Suk, Kim Jong Kook, Haha dan Song Ji Hyo.
Beliau juga telah menerima Anugerah Bintang baru Popular dan pendatang baharu Terbaik dalam rancangan Aneka Ragam selama dua tahun berturut-turut 2010 dan 2011 di bawah anugerah SBS Entertaiment.
Sumber : https://www.sinarharian.com.my/article/135655/BERITA/Semasa/Lee-Kwang-Soo-sah-tinggalkan-Running-Man
Semakin tak ada mood nak tengok Running Man macam ni walaupun peminat setia Kim Jong Kook. Tapi Kalau Kim Jong Kook tinggalkan Running Man, saya pun tinggalkan tengok Running Man jugalah. Bukan obses atau taksub tapi dia punya X factor nak tengok tu dah tak ada. Jadi rasa tak seronoklah.
Tapi yelah, sampai bila Running Man ni akan bertahan sebab masing-masing dah berusia. Tak boleh lah nak buat game yang lasak dan mencabar macam dulu. Tak boleh nak bandingkan dulu dan sekarang.
Persoalannya, siapakah yang bakal menggantikan tempat Lee Kwang Soo dalam Running Man? Atau tak ada pengganti sebab sebelum ni pun pengganti Gary dah 2 orang kan. Tak ada Lee Kwang Soo mungkinkah akan jatuhkan rating Running Man? Pening kepala jugalah PD nak naikkan rating tu.


Lepas Teringin Minum Air Kelapa, Dapat Air Kelapa Kuning Pun Boleh

Cuaca kejap panas kejap hujan minggu ni. Bila datang cuaca panas tu, panas lain macam. Cuaca panas, dapat minum air sejuk memang sedap oiii. Teringat ingat pulak air kelapa. Kalau dapat minum air kelapa pandan kat kampung lagi sedap.
Cakap je nak minum air kelapa, abah dah kaitkan kelapa dah. Tapi tak dapat merentas negeri lagi. Terkulat kulat lah menahan keinginan minum air kelapa. Kat Pilah ada kelapa kuning je. Kuning pun kuninglah janji air kelapa buat lepas teringin nak minum air kelapa sebelum puasa.
Kelapa kuning ni kelapa gading ke sebenarnya? Ada sepokok je tepi rumah. Sentiasa berbuah juga. Cuma jarang ambil. Selama ni dipandang sepi je pokok kelapa tu.  Baru sekarang lah nak pandang.
Rezeki dapat 3 biji kelapa je. Yang lainnya rosak ditebuk tupai ke apa entah.
Dapatlah satu jug air kelapa. Air kelapa kuning muda ni ni tak manis sangat pun. Hampir macam tak ada rasa sangat. Kenalah campur dengan air gula pasir atau gula melaka. Saya buat dua dua jenis baru puas hati merasa.
Air kelapa kuning dengan campuran air gula pasir
Campuran air gula pasir tak banyak mengubah rasa air kelapa sebenar. Tapi kalau campur dengan air gula melaka rasa air kelapa berubah sikit dan berikan rasa yang unik. Tak terlalu manis dan mungkin lebih menyihatkan.
Campur gula melaka ni abah dengan mak yang biasa buat. Saya pun tiruvasi lah idea mereka. Buat lepas rindu.
baca juga :
air kelapa pandan gula melaka
Air kelapa campuran gula melaka
Isinya tak tebal tapi lembut gila. Dulu masa kecik panggil isi kelapa macam ni 'hingus'. Haha..Ada ke makanan disamakan dengan hingus.
Air kelapa ni bahaya tayang bulan puasa. Telan air liur dibuatnya! Selain menyegarkan tekak, ada manfaat air kelapa kuning ni. Tak pulak saya mengkaji. Tapi air kelapa memang ada khasiatnya tersendiri digunakan untuk tujuan perubatan.


Marhaban Ya Ramadan 1442H. Ada Kisah Sedih Disebalik Awal Ramadan

Pejam celik pejam celik kita bertemu kembali Ramadan 1442H. Ikut kalendar Islam 2021, tarikh ramadan 2021 tahun ni kita akan berpuasa pada 13 April 2021 bersamaan dengan 1 Ramadan 1442H. Zaman kanak-kanak suka tunggu pengumuman puasa selain excited tunggu pengumuman raya.  Awal awal dah terpacak depan TV.
recycle gambar tahun lepas  je lah. No mood tahun ni nak ambil gambar baru.
Menjelang ramadan, Allah datangkan ujian kecil. Dapat panggilan dari kakak, mak warded! Abah cakap 3 jari kaki mak akan dipotong sebab dah bernanah. Allahu...
Kejadian bermula...
Minggu lepas, lepas mak menyapu kat luar rumah. Masuk je rumah mak kata kakinya sakit. Sakit tapak kaki nak pijak pun sakit. Pergilah klinik. Doktor bagi ubat sapu dan tahan sakit. Semalam kaki mak tak okay lagi, pergi klinik sekali lagi. Doktor sarankan masuk wad.
Lepas tu doktor kata kena potong 3 jari kaki sebab dah bernanah teruk. Mak ni sejenis yang berpantang, bacaan kencing manis pun kurang sebab mak tak minum manis manis. Air kosong je air minuman dia. Pelik betul bila jadi macam ni.
Dari pagi tadi mood kelam. Buat apa serba tak kena. Tunggu gak lah surat ke apa yang boleh jadi bukti untuk minta perlepasan rentas negeri.
Sampai ke petang menunggu, mak call cakap doktor tak bagi kalau dari zon merah balik. Aduhaiii..mak pun berkali kali cakap tak payah balik dia okay. Lagilah sedih dibuatnya. Mak buat rileks taknak anak anak susah hati. Tapi kita ni susah hati tak sudah-sudah.
Sayu nak sambut ramadan kali ni. Doakan semoga kesihatan mak saya bertambah baik. Mak selama ni sihat tak pernah masuk hospital, sakit biasa biasa itu biasa. Bila jadi macam ni dengan tak dapat balik, lagilah sedih.
Cuba untuk kuat. InshaAllah...
Semoga kita semua diberikan kesihatan yang baik untuk menunaikan ibadah puasa. Aaminnn...
Selamat berpuasa untuk semua umat Islam.
Updated
Mak masuk wad pukul 9:00 malam operate untuk buang 3 jari kaki. Doktor kata kena cepat buat. Takut infection sampai ke dalam darah, buah pinggang dan jantung. Pukul 10:00 malam mak selamat operate. Esok nak cuba pergi pergi Balai Polis minta kebenaran. Harap harap esok Polis baik hati bagi pelepasan. Dapat balik sekejap balik hari pun jadi lah.


Mochi Puff

Izinkan saya up satu lagi menu Family Mart sebelum berpuasa esok. Pertama kali mencuba menu yang tak pernah makan di Family Mart. Mochi Puff, menu Family Mart yang agak laris juga ni sebab jarang nampak dekat rak.
Kau lambat memang habis dulu lah jawabnya. Mochi dah biasa makan. Tapi Mochi puff family mart, first time makan.
Mochi
Mochi adalah sejenis kuih Jepun yang diperbuat daripada beras, ditumbuk sehingga lembut dan likat. Kemudian dibentuk menjadi bulat-bulat kecil. Di Jepun, mochi dibuat dan dimakan ketika menyambut perayaan tradisional mochitsuki atau perayaan tahun baru Jepun. Mochi dijual di kedai-kedai kuih sepanjang tahun.
Mulanya saya ingatkan tekstur mochi puff dia kenyal macam mochi tapi tidak ye. Dia fluffy macam
Japanese souffle pancake
 versi ada inti.
Mochi yang dimaksudkan adalah inti dan puff adalah bahagian luar dia. Betul? Tapi serious fluffy dan filling kastard dia sedap. kastard lah kot rasanya. Ingat ingat lupa dah sebab dah beberapa hari berlalu pun.
Untuk pertama kali nak cuba okaylah. Tak boleh masuk Family Mart selalu. Rabak poket uiiii


Moreh dan Sahur Donut Big Apple

Tudiaa bukan kaleng kaleng dia punya moreh dan sahur. Donut Big Apple siap! Disebabkan
berita sedih
 semalam, saya terus hilang selera makan. Bertambah kurang selera makan dibuatnya.
Sebelum husband balik rumah dia tanya nak makan apa. Terus jawab tak tahu. Tak ada lansung terlintas dalam kepala ni nak makan apa. Dah tu template blog buat hal. Satu lagi masalah pening datang. Jenuh la menggodek. Dalam pada itu sibukkan diri kejap, kalau dok fikir nanti kemurungan.
On the way balik husband beli donut big apple yang dah lama sangat tak makan. Tapau nasi goreng juga untuk dinner. Donut makan lepas husband terawih. Awal-awal dah cuti, tak dapatlah nak berterawih sama.
Ingatkan dia beli 6 biji donut je. Sekali masa sampai tu dia cakap terbeli 12. Hamekkk makan buat moreh sekali untuk sahur nanti. Senang pagi nanti saya pun tak payah sediakan sahur. Cuma sediakan air panas je sebagai pelengkap.
Kakak dari Selangor berjaya dapat pelepasan balik kampung. Seremban ni tak tahu lah. Dia punya strict tak boleh bawak bincang.
By the way,
giveaway sampul duit raya hipster
dah tamat. Mohon check senarai sebelum saya umumkan siapakah yang bertuah.
Selamat bersahur dan menunaikan ibadah puasa.


Narcissistic Personality Disorder (NPD)  @Kecelaruan Personaliti Narkistik

Isu Narcissistic Personality Disorder (NPD) atau dalam bahasa melayu Kecelaruan Personaliti Narkistik pernah tular di media sosial. Memang gigih ye yang mengkaji tentang NPD seseorang tu.
Apakah NPD
Narcissistic Personality Disorder (NPD) atau Kecelaruan personaliti narkisistik merupakan gangguan personaliti. Ianya berlaku dalam jangka masa panjang. Ciri-ciri NPD adalah perasaan penting diri yang berlebihan, keperluan untuk dikagumi yang berlebihan dan kurangnya rasa empati terhadap orang lain.
Individu dengan NPD akan sentiasa menghabiskan masa untuk berfikir tentang mencapai sesuatu dan kejayaan, atau pada penampilan mereka sendiri untuk dikagumi orang lain. Mereka juga akan memanfaatkan orang di sekeliling mereka untuk mencapai kejayaan sendiri.
Tingkah laku narkisistik biasanya terjadi dan bermula pada peringkat awal dewasa dan boleh jadi berlaku dalam pelbagai situasi.
Punca Gangguan Personaliti
Punca gangguan personaliti atau NPD ni masih tidak diketahui. Keadaan NPD tergolong dalam gangguan personaliti kluster B dalam Manual Diagnostik dan Statistik Gangguan Mental (DSM). Diagnosis NPD ini dibuat oleh profesional penjagaan kesihatan yang menemu ramah individu yang mempunyai NPD.
Rawatan NPD
Individu yang mempunyai gangguan keperibadian narkisistik biasanya tidak menganggap diri mereka mempunyai masalah kesihatan mental. Terapi itu sukar dijalankan. Rawatan untuk kecelaruan personaliti narkisistik pula masih belum dikaji dengan lebih baik.
Lebih kurang kira-kira satu peratus individu dipercayai terkena NPD pada satu ketika dalam hidup mereka. Ia lebih kerap berlaku pada kaum lelaki berbanding wanita sebenarnya. Dan biasanya dihadapi oleh golongan muda berbanding dengan mereka yang lebih berusia.
Personaliti narkisistik pertama kali dijelaskan oleh psikoanalis Robert Waelder, pada tahun 1925; selanjutnya, istilah kecelaruan personaliti narkisistik (NPD) diciptakan oleh Heinz Kohut pada tahun 1968.
sumber : wikipedia
Kenali Personaliti Narsistik @Narcissistic Personality Disorder (NPD)
Mempunyai perasaan diri penting. Pencapaian, bakat diharapkan dapat diiktiraf sebagai unggul tanpa pencapaian yang setimpal
Percaya bahawa dia istimewa dan unik dan hanya boleh bergaul dengan orang istimewa dan setaraf
Eksploitasi iaitu mempergunakan orang lain untuk mencapai tujuan dan matlamat sendiri
Tingkahlaku yang sombong dan angkuh
Keseronokan untuk selalu dipuja dan dipuji selalu.
Dibelenggu kejayaan, kecemerlangan, keindahan dan hubungan cinta yang ideal.
Mempunyai rasa kelayakan iaitu mahukan layanan dan pematuhan yang berlebihan.
Kurang empati tidak mengenali dan peduli perasaan dan keperluan orang lain
Percaya orang lain iri hati kepada dirinya.
Agak susah juga nak kenalpasti mereka yang NPD. Luarannya nampak sihat dan baik-baik je. Kecelaruan dalamannya kita tak tahu. Boleh jadi ada masalah mental juga. Kiranya yang ada NPD ni akan buat apa saja untuk mencapai tahap KPI keinginan yang dia mahukan. Janji puas hati ek.
Cakap pasal mental. Sakit pulak hati kita tengok
drama tak sempurna mencintaimu episod akhir
 semalam. Tak puas hati dengan sad ending dia. Taqim meninggal ditikam Mellisa. Melissa pulak maut disebabkana accident. Kereta dibakar. Begitu je pembalasan yang Melissa dapat lepas membunuh Ayah Taqim suaminya sendiri, Mak Sirat dan anak Sirat.
Drama je, tak payah emosi sangat. Harap adalah yang ambil pengajaran bukan sekadar tengok.


Niat Puasa Ramadhan Dan Jadual Waktu Berbuka Puasa dan Imsak 2021 1442H Malaysia

Salam Jumaat. Bulan Ramadhan, bulan yang mulia dan barakah bagi umat Islam. Beberapa hari lagi kita akan memasuki bulan Ramadhan. Hukum puasa adalah WAJIB bagi yang cukup syarat menunaikan ibadah puasa. Jangan mengelat.
Dulu zaman kanak-kanak mula nak belajar puasa bolehlah nak mengelat puasa yang yok. Puasa yang yok, pagi-pagi buka periuk!
Puasa dalam Islam
Maksud puasa dari segi bahasa, menahan diri. Dari istilah syarak puasa maksudnya menahan diri daripada makan, minum dan perkaraa-perkara yang membatalkan puasa bermula daripada terbit fajar sehingga terbenam matahari disertai dengan niat.
Niat puasa bulan Ramadhan
Lafaz niat puasa harian di bulan Ramadhan
نَوَيْتُ صَوْمَ غَدٍ أَنْ أَدَاءِ فَرْضِ رَمَضَانَ هَذِهِ السَّنَةِ لِلَّهِ تَعَالَى
Nawaitu Souma Ghadin ‘An Ada-‘i, Fardhi Syahri Ramadhana Hazihis Sanati Lil’lahi Ta’ala

Maksudnya: Sahaja aku puasa esok hari pada bulan Ramadhan tahun ini kerana Allah Ta’ala
Lafaz niat puasa sebulan di bulan Ramadhan
نَوَيْتُ صَوْمَ شَهْرِ رَمَضَانَ كِلِّهِ لِلَّهِ تَعَالَى
Nawaitu Souma Syahri Ramadhana Kul’lihi Lil’lahi Ta’ala

Maksudnya: Sahaja aku berpuasa keseluruhan pada bulan Ramadhan kerana Allah Ta’ala
Waktu Niat Puasa Ramadhan
Waktu berniat bermula daripada terbenam matahari, iaitu masuk waktu sembahyang fardhu Maghrib hinggalah sebelum terbit fajar shadiq waktu Subuh.
sumber MUFTI Wilayah Persekutuan
baca juga :
panduan solat sunat tarawih bersendirian di rumah
Jadual Waktu Berbuka Puasa dan Imsak 2021 1442H Malaysia
Jabatan Kemajuan Islam Malaysia (JAKIM) telah menyediakan jadual waktu berbuka puasa dan imsak tahun 2021 1442H untuk negeri negeri seluruh Malaysia menerusi laman web rasmi JAKIM.
Boleh semak zon kawasan masing-masing dan download siap-siap.
Download jadual waktu berbuka puasa dan imsak 2021 negeri negeri seluruh Malaysia
Sumber: JAKIM (
https://www.islam.gov.my/ms/)


Oden Kejap Sedap Kejap Kureng

Family Mart dah boleh panggil saya jadi duta dah ni. Asyik up menu Family Mart je ni. Haha..Penangan bila masuk Family Mart. Tak cukup satu, mesti angkut balik yang lain sekali.
Oden
Oden (おでん) is a Japanese one-pot dish consisting of several ingredients such as boiled eggs, daikon, konjac, and processed fishcakes stewed in a light, soy-flavored dashi broth.
-wikipedia
Si Oden yang viral ini lah yang membuatkan Family Mart lebih terkenal. Masa Family Mart hanya dibuka di Kuala Lumpur dan Selangor tak berapa nak viral lagi masa tu.
baca juga :
resipi oden viral ala Family Mart
Lepas tu ramailah tiruvasi Oden. Dan dah banyak pun orang menjual oden bermacam-macam versi oden di pasaran. Ada juga yang jual pes oden family mart. Pilih je mana yang berkenan. Lepas tu cawangan Family Mart pun membiak ke serata negeri negeri lain.
Oden ni boleh dikira berapa kali je saya beli. Adalah dalam 3 4 kali macam tu. Apa yang saya perasan kuah oden ni dia kejap sedap kejap kureng rasa dia. Tak konsisten!
Rasa kuah oden yang sedap bergantung pada pembuat kuah tu. Mungkin kadang kadang dah nak habis, dia topup terus tak ikut sukatan. Ke?
Bila sekali kau rasa tak berapa nak sedap, terus putus selera nak memesan oden lagi. Tunggu rasa betul betul teringin baru beli.
Tapi itulah bila teringin makan, dapat pulak yang kurang menepati selera. Lagi lah selera menjauh pergi. Kan?
baca juga :
oden spicy vs oden tomyam
Lagi satu saya confuse, oden ni ada kuah tomyam je ke? Sebab sekarang ada yang kuah tomyam je. Dulu masa buka ada kuah spicy dan tomyam. Ke cawangan tertentu je ada banyak pilihan?


Pemenang Giveaway Sampul Raya Hipster

Tamat sudah
giveaway sampul raya hipster
. Alhamdulillah, terima kasih untuk 37 orang blogger yang sudi memeriahkan giveaway saya julung kalinya tahun ni. Pemilihan pemenang saya gunakan comment picker.
So sampailah masanya untuk saya umumkan pemenang giveaway sampul raya hipster. 3 Pemenang yang bertuah adalah...
Pemenang pertama

https://www.sunahsukasakura.com/2021/04/giveaway-sampul-raya-hipster.html
50 pcs Sampul duit raya hipster
Pemenang Kedua
http://www.vitaminayu.com/2021/04/giveaway-sampul-raya-hipster.html
40 pcs sampul duit raya hipster
Pemenang Ketiga
https://anakomak6.blogspot.com/2021/04/giveaway-sampul-raya-hipster.html
30 pcs sampul duit raya hipster
Keputusan juga boleh check  di
commentpicker
. Tahniah untuk pemenang yang mendapat hadiah utamanya.
Eh, nanti dulu. Yang lain pun ada hadiahnya. Saya akan bagi hadiah saguhati untuk semua yang join kecuali 3 pemenang utama sebab pemenang dah dapat hadiahnya kan.
Saya akan berikan 5pcs sampul raya hipster setiap seorang sebagai simpanan dan kenangan. Tapi saya terpaksa gunakan setem lah untuk pos hadiah saguhati nanti. Jika tak kisah dan berminat bolehlah berikan details dibawah ye.

Gunakan contact form kat sidebar.
Nama :
Alamat :
No phone :
Pilihan Design :
Nama untuk ditulis dibahagian belakang :
Rujukan design :
http://bit.ly/3tMunfO
Saya akan proses bermula minggu depan. Jadi minggu ni saya akan kumpulkan maklumat untuk printing next week.
Terima kasih semua yang sudi join dan sudi terima hadiah dari saya.
Senarai nama yang dah redeem hadiah.
rabiadawiyah21.blogspot.com
belum redeem
aniesandyou.blogspot.com
belum redeem
aziankhalil.com
 dah
dah terima
salatulzarida.blogspot.com
belum redeem
anakomak6.blogspot.com

dah terima
shikinrazali.com
belum redeem
pemudattbc.blogspot.com
belum redeem
miziejusoh.blogspot.com
belum redeem
bilagadiskidal.blogspot.com

dah terima
me-soul-searching.blogspot.com

dah terima
mialiana.com
belum redeem
travelogsyuhadasalleh.com

dah pos
thejagungspirasi.blogspot.com
belum redeem
tiaarasapphire.blogspot.com
belum redeem
vitaminayu.com

dah terima
misshamakeupstore.blogspot.com

dah pos

hidayahmosni.blogspot.com
belum redeem
zzzyy.blogspot.com
belum redeem
loveneddy.blogspot.com
belum redeem
shidaradzuan.com
belum redeem
suriaamanda.com
belum redeem
nonasani.com

dah terima
aienienka.com

dah pos
sunahsukasakura.com

dah terima
kasihkuamani.blogspot.com

dah pos
yayaazura.com
maklumat tak lengkap, sila check email.
famf-tower.blogspot.com
belum redeem
tetikusmerah.blogspot.com

dah terima
galaksiviral.blogspot.com
belum redeem
cikcappuccinolatte.blogspot.com

dah pos
www.sislin76.com
belum redeem
zieyaweasley.blogspot.com
belum redeem
mamapipie.com
belum redeem
kasihjuju.com

dah pos
syuderis.blogspot.com

dah terima
ezaboomboom.com
belum redeem
kakmim.com
belum redeem
Nama yang tidak bertanda, boleh hantarkan email jika sudi untuk terima hadiah saguhati. Terima kasih.


Peristiwa dan Hikmah Nuzul Al-Quran

Nuzul Al Quran 2021 public holiday untuk semua Negeri di Malaysia kecuali Johor, Kedah, Melaka, N.Sembilan, Sabah dan Sarawak. Selamat bercuti kepada yang bercuti hari ni. Nuzul Al Quran Malaysia 2021 jatuh pada 29 April 2021 bersamaan dengan 17 Ramadan di mana peristiwa Nuzul Al Quran berlaku.
Peristiwa Nuzul Al Quran
Peristiwa Nuzul Al-Quran merupakan satu peristiwa  yang bersejarah dalam Islam dimana Allah سبحانه وتعالى menurunkan ayat pertama Al-Quran kepada Rasulullah ﷺ . Dan ianya berterusan secara berperingkat selama 23 tahun sehingga menjadi lengkap sebagaimana kitab Al-Quran yang ada pada hari ini.
Peristiwa Nuzul Al-Quran berlaku ketika Nabi Muhammad ﷺberusia 41 tahun iaitu pada malam Jumaat 17 Ramadhan, bersamaan dengan tarikh 6 Ogos 610M, semasa Baginda sedang beribadat di dalam Gua Hira.
Pengertian Nuzul Al Quran
Perkataan “Nuzul” bermaksud turun atau berpindah dari atas ke bawah. Ayat Al-Quran yang mula-mula sekali diturunkan Allah سبحانه وتعالى kepada Nabi Muhammad ﷺ melalui perantaraan Malaikat Jibril ialah lima ayat pertama daripada Surah Al-Alaq, iaitu :
Firman Allah سبحانه وتعالى:
 بِسْمِ ٱللَّـهِ ٱلرَّحْمَـٰنِ ٱلرَّحِيمِ
ٱقْرَأْ بِٱسْمِ رَبِّكَ ٱلَّذِى خَلَقَ ﴿١﴾ خَلَقَ ٱلْإِنسَـٰنَ مِنْ عَلَقٍ ﴿٢﴾ ٱقْرَأْ وَرَبُّكَ ٱلْأَكْرَمُ ﴿٣﴾ ٱلَّذِى عَلَّمَ بِٱلْقَلَمِ ﴿٤﴾ عَلَّمَ ٱلْإِنسَـٰنَ مَا لَمْ يَعْلَمْ ﴿٥
maksudnya :
“Bacalah (wahai Muhammad) dengan nama Tuhanmu yang menciptakan (sekalian makhluk), (1)
Ia menciptakan manusia dari sebuku darah beku; (2)
Bacalah, dan Tuhanmu Yang Maha Pemurah, (3)
Yang mengajar manusia melalui pena dan tulisan, (4)
Ia mengajarkan manusia apa yang tidak diketahuinya. (5).”
[Surah Al-Alaq (96): Ayat 1-5]
Hikmah Nuzul Al Quran
1. Al-Quran adalah mukjizat terbesar Nabi Muhammad SAW dan panduan hidup bagi umat Islam sepanjang zaman.
2. Al-Quran menjadi rujukan dan penawar diri bagi umat Islam yang inginkan kejayaan dan kebahagiaan hidup di dunia dan akhirat.
3. Kandungan ajaran Al-Quran adalah bersifat mukjizat (I'jaz al-'Ilmi) sehingga merentasi zaman dan tempat sekali pun telah diturunkan lebih 1400 tahun yang lalu.
Firman Allah SWT dalam surah al-Isra': 9 yang bermaksud:
"Sesungguhnya Al-Quran ini memberi petunjuk ke jalan yang amat betul (agama Islam) dan memberikan berita yang menggembirakan orang yang beriman yang mengerjakan amal-amal soleh, bahawa mereka beroleh pahala yang besar.
Maka memang benar bahawa ianya memberi makna yang terlalu istimewa kepada umat Islam terutamanya yang mendalami rahsia Al-Quran.
Selamat Menyambut Nuzul Al-Quran
sumber :https://www.facebook.com/yayasanwp/posts/1138459543008590/
https://www.facebook.com/480621232017153/posts/hikmah-nuzul-al-quran-1-al-quran-adalah-mukjizat-terbesar-nabi-muhammad-saw-dan-/1788664164546180/


Siapa yang tak kenal dengan Dr Amalina Che Bakri, seorang pelajar cemerlang mencipta sejarah Malaysia dengan pencapaian keputusan 17A1 dalam Sijil Pelajaran Malaysia (SPM) 2004. Sekarang dah berjaya pun menjadi seorang doktor pakar bedah.
sumber : twitter Dr Amalina
Tahniah Dr Amalina dan husband! Pernikahan Dr Amalina Bakri dan Alexander Charles seorang jejaka Inggeris selamat dilansungkan di Masjid Central London pada hari Rabu yang lepas. Tapi baru beberapa jam lepas Dr Amalina kongsikan di twitter beliau.
s
umber : Twitter Dr Amalina
Dr Amalina cantik dengan kurung moden rona putih rekaan Cosry dan Alexander Charles segak dengan sut lengkap serba hitam dan putih.

Alhamdulillah, solemnisation (nikah) is done in London Central Mosque on 31st March 2021. Despite having to postpone our nikah 3 times due to lockdown, we are relieved that we managed to have our simple ceremony attended by some close family and friends
pic.twitter.com/zGmn4UKTcT
— Dr. Amalina (@DrAmalinaBakri)
April 2, 2021

Biodata Dr Amalina
Nur Amalina Che Bakri
Lahir pada 7 Disember 1987 di Kota Bharu, Kelantan, membesar di Johor Bahru, Johor.
Anak tunggal pasangan Sabariah Hassan, seorang pengetua sekolah dan Che Bakri Che Mod yang berkhidmat sebagai jurutera Dewan Bandaraya Kuala Lumpur.
Mencipta sejarah dengan pencapaian keputusan 17A1 dalam Sijil Pelajaran Malaysia (SPM) pada 2004.
Memulakan karier sebagai doktor selepas tamat pengajian di University of Edinburgh pada Julai 2013.
instagram @dramalinabakri
Twitter @dramalinabakri
YouTube Dr. Amalina.
Kejayaan Dr Amalina
Diangkat sebagai Tokoh Nilam Peringkat Kebangsaan 2004 dam Johan Pidato Permodalan Nasional Berhad.
Pemegang biasiswa Kijang Emas daripada Bank Negara Malaysia yang membiayai pengajiannya di UK dalam bidang perubatan.

Merupakan antara 10 doktor pakar pelatih surgikal terbaik di United Kingdom (UK).
 Pencapaian Pendidikan

A-Level di The Cheitenham Ladies’ College, England dari tahun 2005 hingga 2007.

Menyambung pengajian Ijazah Sarjana Muda Perubatan dan Sarjana Muda Pembedahan (MBChB) di Universiti Edinburgh, Scotland dari 2007 hingga 2013.
Menuntut di Universiti Edinburgh, Scotland dalam bidang Ijazah Sarjana Muda (BMedSc) Farmakologi dari 2009 hingga 2010.

Mengikuti Program Amgen European Scholars yang melibatkan kajian dalam bidang farmakologi di Institut Karolinska, Sweden dari 2009 hingga 2010.
Bertugas sebagai doktor pelatih bagi program Surgikal Onkologi dan Genekologi di Sekolah Perubatan Harvard, Universiti Harvard di Amerika Syarikat dari 2012 hingga 2013.
Memburu Ijazah Sarjana Falsafah dalam bidang penterjemah perubatan dan terapeutik di Universiti Cambridge dari 2013 hingga 2015.

Dari 2017 hingga kini, beliau menuntut dalam bidang pengajian doktor falsafah (PhD), selain berkhidmat sebagai pendaftar pembedahan umum di Penjagaan Kesihatan Kolej Imperial, London selepas tamatnya pengajian Ijazah Sarjana Penterjemah Perubatan dan Terapeutik di Universiti Cambridge.
sumber : iluminasi.com


Persediaan Menyambut Ramadan

سلام جمعة
10 lagi jika panjang umurnya dan jika Allah izinkan, dapatlah kita bertemu lagi di bulan Ramadan. Seperti tahun lepas, kita masih sambut dalam suasana norma baharu selagi COVID-19 masih bermaharajalela.
Kita teruskan berdoa supaya Allah lindungi kita semua dan berikan kesihatan yang baik. Allah sebaik-baik perancang dan pasti ada terselit hikmahnya disebalik apa yang berlaku. Tenang tenang je. Tenang is good.
Marilah kita buat persediaan menyambut Ramadan. Semoga Allah terima segala amalan ibadah kita.
sumber : ismakualalumpur.com
Persediaan Menyambut Ramadan
Taubat

daripada dosa dan kesalahan serta
menjauhi semua tabiat buruk
 yang biasa dilakukan.
Mula mendidik diri untuk
bangun solat tahajjud

dan melazimi ibadah-ibadah sunat
 seperti puasa sunat, membaca Al-Quran dan zikir harian sebagai pelatihan diri untuk menghadapi bulan Ramadan.
Hias rumah
 sebagai tanda kegembiraan menyambut Ramadan.
Baca dan
buat semakan hukum-hakam puasa
 untuk memastikan kesempurnaan puasa.
Ikhlaskan niat dan berdoa
 agar Allah memberi kesempatan untuk bertemu bulan Ramadan.
Jaga kesihatan diri
supaya tidak terlepas peluang beribadah.
Sentiasa
mengingatkan diri dan orang lain
 tentang kedatangan Ramadan.
Rancang agenda harian
 sepanjang bulan Ramadan dengan aktiviti bermanfaat
tanam azam
 untuk melakukan yang terbaik dan tekun dalam mengerjakan amal ibadah.


Ramadan Pertama Edi

Ramadan Pertama Edi episode 1 dah mula ditayangkan pada 31 Mac 2021 di saluran Astro Ria HD (104) dan Astro Ria (124) malam tadi. Drama Ramadan Pertama Edi ni akan bersiaran setiap hari rabu jam 9:30 malam.
Menariknya, drama Ramadhan Pertama Edi menampilkan pelakon hebat seperti Datuk Aznil Hj Nawawi, Elly Mazlein, Redza Rosli, Mimi Lana, Raja Azura, Abon dan ramai lagi.
Drama Ramadhan Pertama Edi arahan Dato' Yusry Abdul Halim bersama Ezrie Gazali terbitan Astro Gempak. Perasan macam ada ramadan pertama edi episode 1 di Youtube channel Astro Gempak. Bolehlah tengok online.
DRAMA RAMADAN PERTAMA EDI
Jumlah episod : 8
Mula tayangan : 31 Mac 2021
Waktu tayangan : Rabu, jam 9.30 malam
Siaran TV : Astro Ria 104 (HD) 124 (SD)
Pengarah : Yusry Abdul Halim, Ezrie Gazali
Penerbit : Astro Gempak
SINOPSIS RAMADAN PERTAMA EDI
Edi dan Nad adalah pasangan pengantin baru yang akan menyambut Ramadan pertama mereka sebagai suami isteri. di rumah bapa mertuanya, Pak Sobri.
Pak Sobri pula seorang yang garang orangnya tapi ada beberapa perkara berlaku dan rahsia terbongkar semasa Edi disana. Berjayakah Edi memikat hati bapa mentuanya.
Edi (Redza Rosli) dan Nad (Mimi Lana). Mereka mengambil keputusan untuk berkahwin selepas 2 bulan berkenalan dan bercinta.
Bercinta pula semasa musim PKPB, jarang berjumpa dan tak sempat pun nak kenal dengan lebih rapat lagi. Tapi selepas berkahwin dan tinggal bersama, mereka mula faham perangai masing-masing.
Edi jenis tak serius tapi berterus terang dalam segala hal. Nad pula seorang perfectionist, cerewet! Bila Nad mengandung dan ingin pulang ke kampung sebelum Ramadan. Disebabkan PKP, Nad dan Edi terpaksa menyambut puasa di rumah Pak Sobri selama dua minggu.
Apa yang menjadi masalahnya adalah Edi susah untuk berpuasa. Selama Edi di rumah mentuanya Edi mengetahui beberapa rahsia keluarga Nad. Banyak masalah dan konflik berlaku.
PELAKON RAMADHAN PERTAMA EDI
Redza Rosli
Mimi Lana
Aznil Haji Nawawi
Elly Mazlein
Abon
Lisa Surihani
Raja Azura


Red Velvet Cake Family Mart

Blog sedang carca merba. Jangan pening sudah! Sikit je lagi nak siap. Hari isnin yang pening dengan menghadap coding, menghadap design banner, petang nanti sambung menyiapkan tempahan sampul raya hipster. Anda rasa saya ada masa untuk pening kepala? heh!
Rileks sebentar dengan red velvet cake Family Mart. Kat Family Mart tu apa je yang kau tak tergoda. Semua dipandang sedap! Tapi ini husband yang belikan. Kalau saya beli, bukan ni je yang saya angkut bawak balik. Banyak lagi kawan-kawan dia yang akan diangkut.
Tapi mujurlah kalau masuk Family Mart semua yang sedap dah habis dulu. Red Velvet cake Family Mart ni comel je. Sebesar brownies macam Secret Recipe.
Comel packaging dia dengan bekas plastik yang praktikal, ketinggiaan depan dia rendah sikit daripada belakang. Mudah untuk makan kek. 3 Cebisan pink ala kelopak sakura kat atas tu saya tak pasti apa bendanya.  Salutan cream cheese dia tebal kemain lagi.
Bagi saya seorang peminat red velvet, Red Velvet Family Mart ni memang sedap dan moist. Packaging macam ni sesuai juga untuk dijadikan hadiah kek birthday untuk someone. Kan?


Resipi Kuih Semperit Red Velvet Viral, 19k Shares di FB

Dah buat kuih raya ke tu? Ramai yang dah mula buat kuih raya. Gambar kuih raya dan resipi pun meriah lalu lalang dekat wall sosial media. Tinggal rajin tak rajin je nak membuatnnya. Tapi kan, tertarik sungguh lah dengan resipi kuih semperit red velvet yang viral tahun lepas, 19k shares di fb.
Betul betul viral tu. Macam biasa, saya ketinggalan setahun baru nak tahu.
Sebagai penggemar apa jenis juga kuih dan kek red velvet, haruslah saya rasa berminat dengan resipi semperit red velvet viral ni. Tengok resipi semperit velvet mudah je nampaknya. Kena cuba dulu baru tahu mudah ke tidak. Masalahnya, bilalah akan tiba mood rajin tu ek?
By the way, resipi semperit red velvet tanpa cheese ye. Sedia maklum, kalau buat kuih/biskut semperit ni tak banyak bahan.
baca juga :
resipi semperit susu Anzalna

resipi semperit perisa tembikai susu dan resipi semperit unicorn 3 bahan

resipi semperit kastard
Resipi Kuih/Biskut Semperit Red Velvet Viral
Bahan-bahan
250g butter/ marjerin
4 cawan tepung jagung
2sudu besar tepung kastard
2sudu teh pewarna merah
1sudu teh cuka makan
1sudu besar serbuk koko
1cwn susu pekat
Cara buat semperit red velvet
1. Whisk butter/ marjerin kacau sebati bersama susu, pewarna merah dan cuka makan.
2. Kemudian masukkan tepung jagung, tepung kastard dan serbuk koko. Gunakan senduk atau hujung jari semasa membuat adunan.
3. Apabila adunan sebati, bolehla mulakan menekan doh ke dalam acuan sehingga habis
4. Bakar pada suhu 160°C selama 20minit.(Ikut oven masing-masing)
Nota : Sukatan cawan mungkin tak sama. Jadi, jika adunan lembut sangat, tambahkan tepung jagung sedikit sehingga tak melekat di tangan. Agak-agak sesuai tekan di acuan.

Cantik hasil kejadian kuih/biskut semperit yang dikongsikan oleh Lailatul Hafizi ni. Warna merah makngah tu super menyerlah. Datang beraya rumah orang, dari jauh dah nampak dan tertarik dengan warnanya tu. Datang je mood rajin nanti, nak cuba jugak membuatnya. Harap menjadi lah.
kredit resipi & gambar :
Lailatul Hafizi
 page Resipi Dapur Bidadari #RDB


Retro Style Notes Clips

Entah kenapa saya suke dengan something yang retro, vintage, classic, rustic dan sewaktu dengannya. Moden style pun suka juga tapi more back to retro lah. TERberkenan dengan Retro Style Notes Clips yang super duper comel ni.
Base dia diperbuat daripada kayu dan holder dia daripada besi rustic. Retro Style Notes Clips bentuk rumah ni saya beli dah lama. Lepas tu husband berkenan pulak. Nak letak juga kat meja dia. Maka, saya pun tumpang sekali beli lagi bentuk kucing pulak.
Retro Style Notes Clips bentuk muka kucing ni boleh guna both sides. Dua dua side pun comel bentuk muka kucingnya.
style 1
style 2
Retro Style Notes Clips ada pelbagai bentuk seperti bulb, bird, flower, cactus, pear, cat, flamingo, envelope, star, car, christmas tree, house dan gift.
Ikutkan semua comel. Tapi nak beli banyak banyak nak buat apa pulak kan. Saya beli untuk letak kat meja workspace merangkap props untuk gambar juga. Ada tujuan disitu.
Harga dia RM2.80 satu. Nak murah kena beli yang dari China lah. Dapat harga murah RM1.++. Tapi malas nak menunggu lama, cari local seller yang harganya tak mahal sangat.
Lepas beli ternampak ada local seller jual lagi murah dengan harga RM1.++ je. Aduh! Siapa suruh tak survey betul-betul. Kalau tak dah jimat dan boleh dapat lebih lagi.
Itulah dia. Kat shopee ni kena rajin survey dan baca review. Kalau tidak menyesal terbeli yang harga mahal sikit. Nasib baiklah comel.


Sambal Nyet Khairulaming Pun Ada Orang Ciplak

Sehari dua ni trending nama Khairul Aming di twitter dan media sosial yang lain. Mana tak mengamuknya dia bila ada orang ciplak sambal nyet dia. Dapat tahu bila ada pelanggan komplen sambal nyet Khairulaming busuk, basi dan berbuih. Tak pasal-pasal kena menanggung salah akibat perbuatan orang lain.
Third, ni yg paling aku disgusted. texture sambal lansung tak sama. aku tak tahu apa dia letak tp sambal ni bau minyak goreng ikan yang busuk and cili dh mcm keladak. Kat layer atas tu dah jadi minyak warna hitam
pic.twitter.com/Vtpqd80VEb
— Khairulaming (@khairulaming)
April 28, 2021

Bila diselidiki, rupanya individu yang menjual tu menjual sambal nyet fake dan mengaku sebagai reseller nyet kononnya. Sambal nyet pun ada orang nak ciplak dan scam pembeli. Scammer di shopee tak pupus lagi rupanya.
sumber : twitter
@khairulaming
Sambal Nyet Khairul Aming
Kemunculan sambal nyet Khairulaming sangat luar biasa sambutan dia. Dalam masa sehari je dah boleh habis tahu! Jualan sambal nyet shopee dah mencecah jualan keuntungan 1 juta lebih okay. Hebat betul penangan sambal nyet Khairul Aming ni.
Sebab apa sambal nyet ni jadi rebutan ramai? Dari sambal nyet review, semua cakap sedap. Nak membelinya pun sikit punya susah nak dapat. Tapi saya belum terjebak lagi nak mencuba beli. Kena jadi seorang yang gigih baru dapat agaknya.
Tips beli sambal nyet
Jangan tak tahu ada tips beli sambal nyet. Kena refesh setiap setengah jam gitu sebab dia akan bahagikan slot jualan. Jualan ada setiap hari kecuali sabtu seperti yang dinyatakan.
9.30am
10am
10.30am
11am
11.30am
12pm
12.30pm
1pm
2.30pm
Jadi, bolehlah kalian gigih cuba setiap jam tu. Mana tahu ada rezeki mendapat juga.
Harga sambal nyet hairul Aming
RM13.90, itu adalah harga asal sambal Khairul Aming di shopee. Tapi ada reseller lain yang jual dari harga tu. Ada yang cecah sampai ratus. Gila betul harga yahudi! Padahal owner sambal harga dia tak mencengkik darah pun. Ish ish ish...apa nak jadi lah.
Resipi sambal nyet
Apa yang saya nampak dalam video perkongsian Khairul Aming, ada cili, bawang putih dan bawang merah. Digoreng kemudian dikisar. Lepas tu dimasak. Sama macam kaedah saya buat
sambal gesek
. Cuma bahan ada berbeza sikit.
Ada cili dan bawang pun dah sedap dah. Macamana boleh jadi sedap tu, tu rahsia Khairul Aming lah. Setiap air tangan tu berbeza, kena faham tu.
Sambal macam ni sesuai dijadikan pencincah, dimakan dengan nasi panas atau dicampurkan dalam nasi goreng. Orang kata, sambal ni pembuka selera untuk mereka yang sukakan rasa pedas.
Oh ya, pasal kes sambal nyet Khairul Aming shopee yang fake tu dia dah ambil tindakan. Dan pesalah pun dah mengaku salah. Buat pengajaran juga untuk scammer di luar sana. Yang bercita cita nak jadi scammer pedajal bisnes orang lain, sila hentikan.
Lagi-lagi bulan puasa ni. Tak berkat ye hasil duit penipuan tu. Asal berjaya, asal lebih sikit mulalah ada dengki. Ini namanya ambil kesempatan atas orang lain. Sekarang dah tercyduk tak guna nak menyesal. Taraguna.
Tiga tuntutan yang diminta oleh Khairul Aming
1. bayar pampasan tunai. 100% duit tersebut akan disedekah kat asnaf yang memerlukan di bulan puasa ni.
2. Public apology video. This is her apology video admitting her mistake yang palsukan kandungan sambal dan juga design botol sambal nyet.
3. Statement pengakuan salah di balai polis.
Semoga kes macamni dijadikan pengajaran buat semua. Boleh je kalau dia nak jadi reseller dan mendapatkan keuntungan dari situ. Gunakan cara yang betul. Tapi kenapa dia memilih jalan untuk menjadi reseller dengan cara salah.
Nak untung cepat sebab sambal nyet Khairul Aming memang tengah meletop jualannya sekarang. Cecah juta tu yang dia gelap mata tu agaknya buat sambal tak ikut KPI dan fake sticker sambal. Nampak sama tapi tak serupa.


Sedap Juga Nasi Goreng Campur Bayam Brazil

Habis fikir dah tak tahu nak masak apa. Harini masak nasi goreng biasa campur bayam brazil seciput. Macam biasa bahan-bahan tumisnya ditumbuk kasar guna lesung batu.
Lebih sedap, lebih padu rasa dia macam mak mak kita masak. Itulah dia rahsia terbesar nasi goreng paling sedap. Rajinlah menumbuk ye.
Resepi nasi goreng mudah dan sedap
Bahan-bahan asas nasi goreng masak cara saya kena ada bawang merah, bawang putih, cili api, ikan bilis dan nasi. Tumbuk kasar dan tumis sampai garing.
Rencah dia saya pecahkan telur dan udang. Lepas masukkan nasi dan kacau rata baru masukkan bayam brazil. Akhir sekali baru taburkan garam dan serbuk perasa pasti sedap. Memang sedap lah cerita dia, kan!
Tanaman bayam brazil tak berapa nak ada. Dia tumbuh meninggi tapi tak rimbun. Potong je lah ambil campur dalam nasi goreng sebab kacang panjang nan hado. Esok esok dia tumbuh rimbunlah  harapnya.
Kalau kau orang dah biasa makan bayam brazil, tahu lah rasa dia macamana. Lebih kepada macam tak ada rasa pun. Dia jadi sedap masuk dalam nasi goreng sebab rangup. Suka masak sayur goreng manja-manja gitu. Dah hujung hujung nak masak baru masukkan. Biar dia tak layu sangat.
Rangup itu sedap!
Settle menu untuk sarapan tadi merangkap lunch dan bekalan suami. Simple simple sudah. Tak yah fikir susah payah.
Alhamdulillah. Maka nikmat tuhanmu yang manakah yang kau dustakan?
فَبِأَيِّ آلاءِ رَبِّكُما تُكَذِّبانِ
“Maka nikmat Tuhanmu yang manakah yang kau dustakan?” (ar-Rahman: 13)


Selipar Muslim Friendly Katanya

Buka twitter, tengok kat trending in Malaysia
#Neelofa

#Muslim Friendly
. Apakah? Lahhh rupanya Neelofa ada projek kolaborasi dengan jenama selipar terkenal fFipper tu.
Fipper x
TheNoor app
 Neelofa akan mengeluarkan selipar muslim friendly. Yang menjadi persoalannya, muslim friendly?
tangkap layar ig @thenoor
Inilah dia rupa sebenar selipar muslim friendly/mesra muslim. Jenis 'slip on'. Lepas tu, fipper pun keluarkan kenyataan apakah yang dimaksudkan dengan "muslim friendly" tu.
tangkap layar ig @thenoor
Penjelasan Isu "Muslim Friendly" Slippers
Salam Sejahtera,
Pihak Fipper ingin memberi penjelasan berkenaan isu "Muslim Friendly" Yang tular di medis sosial ketika ini. Produk Slip On, Fipper x TheNoor sesuai untuk kegunaan Muslimah yang memakai stokin, kerana produk kami sebelum ini kurang bersesuaian dengan imej muslimah yang berstokin seperti yang dinyatakan di dalam press release sebelum ini. Pihak Fipper ingin memohon maaf atas kekeliruan yang berlaku.
Macam macam kisah ye. Apapun berkaitan dengan agama tak boleh sebarang cakap tanpa penjelasan.


Semangkuk Maggi Ayam

Nak makan apa ek? Rasa macam nak makan mi maggi ayam je. Macam dah lama pulak tak makan maggi ayam. Asyik kari kari kari dan kari lagi. Teringat makan mi maggi ayam yang sedap zaman dulu kala. Taklah dulu kala sangat. Zaman kanak-kanak dulu lah, suka juga makan maggi ayam sesekali.
Saya punya pemikiran dulu, maggi ayam ni untuk budak budak je sebab tak pedas. Bila rasa macam nak makan makanan berkuah macam sup, maggi ayam lah pilihannya.
Tumis bawang putih dan cili api. Masukkan air secukupnya. Masukkan perencah, mi maggi, telur dan sayur sawi. Sawi dan telur tu wajib ada. Ada pulak stok taugeh sikit. Makanya kita tambah accesories atas dia.
Bukan sekadar hiasan, sedap makan taugeh fresh dengan kuah maggi ayam panas-panas. Masak maggi kalau ditumis memang lagi sedap dan mi jangan terlalu kembang.
Hidangan ringkas sebungkus maggi ayam sup untuk tekak yang nak makan sup ayam. Masakkan je maggi ayam 5minit. Siap!


Siapkan Hadiah Sampul Raya Hipster

Balik dari kampung, terus gigih siapkan hadiah untuk
pemenang giveaway sampul duit raya hipster
. Pemenang utama semua dah claim hadiah cuma hadiah nombor 3 baru claim harini. Jadinya tunggu next batch.
Pemenang hadiah pertama dapat 50pcs sampul duit raya hipster. Pemenang nombor 2 dapat 40pcs sampul raya hipster.
Siapkan juga hadiah saguhati mana yang dah claim minggu lepas dan awal minggu ni. Yang bagi details harini, akan proceed next batch ye. Harap dapat menanti dengan sabar. Yang mana ada email tak berbalas tu, silalah balas untuk saya proceed.
Yang tak claim saguhati lagi, jika sudi terima bolehlah bagi maklumat gunakan contact form kat sidebar. Saya tunggu je. Lambat bagi details, lambat lah dapat nanti.
Semua ni saya akan poskan esok. Harapnya hadiah saguhati selamat sampai nanti sebab saya gunakan setem je. Hadiah utama je saya gunakan prabayar pos laju sebab tebal.
Terima kasih untuk semua yang sudi terima hadiah dari saya. Mood nak rehat topup masa tidur yang tak cukup beberapa hari lepas tak kesampaian. Order baru masuk, kita sambung lagi bekerja. Lepas ni barulah boleh rehat.


Siram  Pokok Bunga

Selamat pagi ahad. Kejap je dah ahad, Walaupun masih di kampung tapi rasa tak puas sebab balik rumah hanya untuk melepaskan rasa penat ulang alik hospital. Bukan dekat tapi boleh tahan jauh juga. 2 jam pergi balik. Mujurlah boleh bertukar tukar shift dengan yang lain.
Selagi kita boleh berbakti pada parents, why not. InshaAllah pasti ada hikmahnya. Masih menanti berita gembira, harap cepatlah mak boleh keluar hospital. Bila doktor bagitahu ada jangkitan kuman. Apa apa pun boleh terjadi. Kita tak tahu, semoga keputusan sample nanti baik-baik je. Aaminn...
Bila berkesempatan di kampung, ambil tugas mak menjaga pokok-pokok bunga mak. Siram pokok bunga mak yang perlu dimandikan setiap hari. Tak pagi, petang saya siram. Ikut sempat sebab cuaca pun panas sekarang, kan.
sempat juga ambil gambar siram bunga. Husband tolong siram bunga, isteri kerjanya ambil gambar. Cahaya pun sedap elok ketika itu, inilah hasilnya. Gambar air tak berapa nak sharp tapi bolehlah nampak comel air bulat bulat tu.
shot on iphone 12 pro max back camera 5.1mm f/1.6 1/1400 sec, ISO 32
Apa yang saya tahu, waktu sesuai siram bunga ni pagi, petang dan malam. Alat untuk siram bunga, kalau bunganya banyak macam mak saya ni kenalah guna getah paip. Kalau guna watering can memang lambat lah siap kerja siram pokok bunga tu.


Sparkling Honey Citron Family Mart Air Soda Masam Manis

Pernah cuba sparkling honey citron Family Mart? Pertama kali minum sparkling honey citron Family Mart ni sebab husband kata nak macam sedap je. Lalu dia pun TERbeli jugalah. Harga boleh tahan juga, RM6.90 kalau tak silap. Sparkling honey citron family mart menu yang kau orang boleh cuba.
Sparkling Honey Citron
Rupa paras airnya taklah fancy dan tempting macam air boba milk tea dan seangkatan dengannya. Air soda (sparkling water, fizzy water, soda water, carbonated water) yang dicampur dengan Korean honey citron marmalade.
Yang saya tahu, citron ni jus dia kurang masam sikit daripada lemon. Dari family citrus sama seperti lemon.
Sparkling Honey Citron yang menyejukkan tekak bila cuaca panas. Air soda yang tak terlalu kuat gas dia. Ada rasa manis madu dan masam citron berselang seli. Sedap!
Hidangan air nampak ringkas. Tapi harga tak berapa ringkas sebab bahan-bahan yang digunakan bukan biasa-biasa murah. Okaylah merasa sekali tu je. Kalau terbeli lagi tu tandanya teringin nak minum.


Spicy Syiok Onigiri Ada Syok Makan

Seorang suami membeli lagi Spicy Syiok Onigiri Family Mart sebab haritu beli
nasi kepal
 macam sedap pulak si Spicy Syiok ni. Rasa pedas dia mengancam. Pedas style ramen samyang pedas gila tu! Tapi kan yang ni ada lah rasa sedap pedas dia bukan semata mata rasa pedas.
Beli pun satu je sebenarnya pun. Tak mampu nak habiskan sebuku nasi kepal a.k.a Onigiri ni. Makan separuh je mampu buat panas telinga keluar asap. Comel comel cili api tapi pedas kemain.
Makan onigiri ni sebenarnya kenyang. Macam makan sepinggan nasi goreng tapi dalam bentuk nasi kepal. Harga dia pun lebih kurang sepinggan nasi. Tapi iyelah, bukan style kita makan macam ni. Nama pun makanan Jepun. Tapi flavour Korea. Eh?
Onigiri/Nasi kepal ni sesuai lah untuk mereka yang nak cepat makan. Dibungkus dan portable. Letak dalam beg dan ngap je bila lapar. Mudah, kan?
Spicy Syiok Onigiri da syok makan. Yang tak syok makan bila rasa 'pedas' tu mula menjelma. Better sediakan susu atau makanan manis siap-siap untuk reduce rasa pedas.
Family mart spicy syiok onigiri calories
135g serving size
248 kalori
46g carbo
7g fat
6g protein
sumber : https://www.myfitnesspal.com/food/calories/family-mart-spicy-syiok-onigiri-889559306


Syahadah - Faizal Tahir

Syahadah, lagu Faizal Tahir baru je release pada 23 April 2021 yang lepas. Harini dah #47 on trending lagu Faizal Tahir ni. Sekali dengar pasti nak dengar lagi. Lagu islamic yang bermanfaat di bulan Ramadan ni.
Sempena bulan Ramadan ini juga, Faizal Tahir dan Faithful Music Publishing yang juga merupakan Syarikat rakamannya telah melancarkan sebuah box set bersama koleksi audio berjudul Qibla. Qibla merupakan 'hadiah terakhir' Faizal Tahir buat peminatnya sebelum berehat.
Dengan setiap pembelian box set, peminat akan dapat selendang, tasbih, sampul duit raya dan kurma sebagai cenderahati istimewa dari Faizal Tahir. Untuk pembelian Qibla bolehlah terjah website
www.faizaltahir.com
.
Terdapat 10 klip audio tadabbur pilihan Faizal Tahir dan juga dibaca olehnya sendiri. Selain itu, menampilkan juga lagu bersama Mirwana iaitu Aku tanpa cintamu 2021 (remake), Ceria Aidilfitri bersama Zizi Kirana dan kumpulan Darmas dan juga lagu Syahadah.
Kesemua lagu akan dikeluarkan di YouTube secara berperingkat secara digital.
Borak Barang Baik: Versi Tadabbur (29 April)
Ceria Aidilfitri (3 Mei)
sumber : youtube channel Faizal Tahir
Lirik Lagu Syahadah Faizal Tahir
 لا إله إلا الله محمد رسول الله
Lailahaill Allah Muhammad Rasulullah
Tiada Tuhan selain Allah
Nabi Muhammad pesuruh Allah
Ku serahkan semua yang ku ada
Hati jiwa dan segala-galanya
Dengan nama Mu ku bernawaitu
Dan pada Mu tempat ku mengadu
La’ilahaillAllah Muhammad Rasulullah
LailahaillAllah Muhammad Rasulullah
Tiada Tuhan selain Allah
Nabi Muhammad pesuruh Allah
Saat jiwa hilang mencari arah
Kau bawa cahaya penuh harapan
Pembawa rahmat pada seluruh alam
Sungguh hati rindu tuk bertemu
La’ilahaillAllah Muhammad Rasulullah
La’ilahaillAllah Muhammad Rasulullah
Tiada Tuhan selain Allah
Nabi Muhammad pesuruh Allah
Nabi Muhammad pesuruh Allah
Tiada Tuhan selain Allah
Nabi Muhammad pesuruh Allah
La’ilahaillAllah Muhammad Rasulullah
Tiada Tuhan selain Allah
Nabi Muhammad pesuruh Allah
La’ilahaillAllah Muhammad Rasulullah
Tiada Tuhan selain Allah
Nabi Muhammad pesuruh Allah
sumber : youtube
Faizal Tahir


Tari Tualang Tiga Dayang Nurfaizah

Tari Tualang Tiga, single kelapan album 'BELAGU' Dayang Nurfaizah. Release 26 Mac lepas di channel Youtube Dayang Nurfaizah. Tari tualang tiga ni antara lagu lama yang best dan mempunyai sejarah kampung tualang tiga dalam filem Sumpah Orang Minyak.
Album 'BELAGU' Dayang Nurfaizah
Tudung Periuk
Malam Ku Bermimpi
Dikirim Jangan Dipesan Jangan
Kenang Daku Dalam Doamu
Gurindam Jiwa duet bersama Hael Husaini
Jikalau Abang Merindu
Tak Seindah Wajah
Tari Tualang Tiga
Lengkap sudah 8 lagu album 'BELAGU' Dayang Nurfaizah. Siapa suka boleh dengar.
Tualang tiga/ Tari Tualang Tiga
Tualang tiga atau tari tualang tiga adalah lagu rakyat tradisional melayu. Asalnya ianya dinyanyikan oleh nyanyian sekumpulan wanita Melayu. Bukan sekadar lagu, ada juga tarian tari tualang tiga dengan gerakan tangkas seperti silat dan seni bela diri.
Pada zaman dulu, persembahan tarian tari tualang tiga biasanya dipersembahkan dalam majlis keraian dan acara besar di dewan balairong istana.
Lagu tari tualang tiga mula dikomersialkan dalam filem Sumpah Orang Minyak arahan P.Ramlee terbitan Malay Film Productions Ltd yang dinyanyikan oleh Saloma.
Antara penyanyi yang pernah menyanyikan semula lagu tari tualang tiga ni adalah seniwati Singapura Sanisah Huri, Wan Aishah binti Wan Ariffin (Aishah) dan Dato' Sri Siti Nurhaliza. Terbaru, Dayang Nurfaizah remake dengan muzik yang baru.
baca juga :
tonton muzik video tari tualang tiga dayang nurfaizah
tangkap layar muzik video tari tualang tiga dayang nurfaizah
Lirik Tari Tualang Tiga
Menyusun tari ala tari,
sembah di beri
Cergas tangkas ala sayang,
gerak dan geri
Menjunjung tinggi amboi tinggi,
seni sejati
Pusaka asli ala asli,
hai ibu pertiwi
Melenggang gaya ala gaya,
gerak wanita
Dengan tari ala sayang,
tualang tiga
Menjunjung tinggi amboi tinggi,
seni budaya
Dikenang bangsa ala bangsa,
hai sepanjang masa
Langkah serentak ala sajak,
sama bergerak
Segak gaya ala sayang,
pendekar puteri
Bertepuk tangan amboi tangan,
tanda berani
Tiada gentar ala sayang,
hai membela diri
Menyusun tari ala tari,
sembah di beri
Cergas tangkas ala sayang,
gerak dan geri
Menjunjung tinggi amboi tinggi,
seni sejati
Pusaka asli ala asli,
hai ibu pertiwi
hai ibu pertiwi
hai ibu pertiwi
Lirik asal lagu tari tualang tiga
Menyusun tari ala tari, sembah di beri..Sayup-sayup..
Cergas tangkas ala sayang, gerak dan geri..Hai sayup-sayup..
Menjunjung tinggi amboi tinggi, seni sejati..ha..ha..ha..ha..
Pusaka asli ala asli, hai ibu pertiwi..iya..iya..eh
Melenggang gaya ala gaya, gerak wanita..Sayup-sayup..
Dengan tari ala sayang, tualang tiga..Hai sayup-sayup..
Menjunjung tinggi amboi tinggi, seni budaya..ha..ha..ha..ha..
Dikenang bangsa ala bangsa, hai sepanjang masa..iya..iya..eh
Langkah serentak ala sajak, sama bergerak..Sayup-sayup..
Sigak gaya ala sayang, pendekar puteri..Hai sayup-sayup..
Bertepuk tangan amboi tangan, tanda berani..ha..ha..ha..ha..
Tiada gentar ala sayang, hai membela diri..iya..iya..eh
sumber :
wikipedia


Telefilem Ayat Dari Langit

Telefilem 'Ayat Dari Langit' lakonan Adlin Aman Ramlie, Puteris Sarah Liyana, Ellie Suriaty dan ramai lagi akan bersiaran pada pada 17 April 2021, Sabtu ini jam 9:00 malam di Astro Citra.
Telefilem Ayat dari langit ini diarahkan oleh Rashid Sibir. Sinopsis dia nampak menarik, ada pengajaran supaya manusia tak ikut ajaran sesat. Boleh tonton hujung minggu nanti.
TELEFILEM AYAT DARI LANGIT
Waktu siaran : 17 April 2021 (Sabtu), jam 9:00 malam
Siaran TV : Astro Citra HD 108 & SD 128
Pengarah : Rashid Sibir
Produksi : Opera Klasik
SINOPSIS AYAT DARI LANGIT
Mengisahkan tentang Ustaz Muiz dan isterinya mengajar ajaran sesat. Mereka berdua mahu pengikutnya mengikut telunjuk mereka. Lama kelamaan mula membuatkan pengikutnya bernama Kamal mula merasa sangsi dengan ajaran Ustaz Muiz.
PELAKON AYAT DARI LANGIT
Adlin Aman Ramlie
Ellie Suriaty
Puteri Sarah Liyana
Kodi Rasheed
Rahim Jailani
Ismail Yaakob
Selepas telefilem Ayat Dari Langit ditayangkan, ada beberapa scene yang menjadi bualan netizen dimana Ellie Suriaty menjirus air dan mencium kaki lelaki. Ellie Suriaty dan watak beraninya berpisah tiada, sama macam dalam babak
44 hari bangkitnya pocong
.